Sambal & Orang Malaysia Berpisah Tiada, Ini 10 Jenis Sambal Yang Menjadi Kegilaan Anda!

Cita rasa rakyat Malaysia sangat terkenal dengan pelbagai santapan yang pedas. Ini termasuklah sambal yang dijadikan sebagai pencicah bersama hidangan lain. Disebabkan itu, terdapat banyak jenis sambal di Malaysia.
Antaranya sambal tumis, sambal kicap, sambal ketuk dan sebagainya. Sambal dan rakyat Malaysia diibaratkan, bagai lepat dengan daun, yang sepadan sukar untuk berpisah. Hal ini kerana, ada sesetengah jenis sambal boleh sahaja dimakan bersama nasi putih begitu sahaja. Justeru itu, mari lihat 10 resepi sambal disenaraikan di bawah ini.

Baca juga: Ini Cara Buat Taufufah DIY, Sama Sedap Macam Orang Lama Buat & Resepinya Semudah ABC!
JENIS SAMBAL DI MALAYSIA

Seperti yang dijanjikan, ini resepi 10 sambal asas yang korang selalu makan dekat Malaysia. Lit the spicy Malay way.

INI 10 JENIS SAMBAL MENJADI  KEGILAAN RAKYAT MALAYSIA
1. SAMBAL TUMIS

Sambal tumis ini, anda boleh masukkan apa jua jenis protein seperti udang, sotong atau ikan bergantung pada sambal apa nak dibuat. Kalau suka petai, sudah tentu boleh masukkan masa tumis bawang itu nanti.
ANTARA HIDANGAN YANG DIPADANKAN SEPERTI:

Nasi lemak
Sambal sotong

BAHAN-BAHAN:

15 tangkai cili kering
1 cawan minyak masak
1/2 biji bawang merah (hiris)
2 ulas bawang putih (hiris)
1/4 cawan air asam jawa
Garam
Gula

PENYEDIAAN:
1. Mulakan dengan potong cili kering untuk buang biji. Rebus cili kering minimum 5 minit. Lebih lama, lebih kurangkan pedas.
2. Angkat dan toskan cili kering sebelum dikisarkan hingga lumat. Bila dah lumat, tuangkan minyak masak dalam kuali dan tunggu sampai betul-betul panas.
3. Tumis cili kering tadi dengan api sederhana untuk 5-7 minit. Kacau cili sekali sekala untuk elakkan sambal hangus.
Pada yang belum tahu, lada perlu dikisar dengan air bukan kering. Ratio air 1:2 cili. Ratio sambal pada minyak pula mestilah 1:1 untuk hasilkan tekstur sambal yang cantik. Minyak boleh dibuang bila dah habis masak nanti.
4. Bila sambal dah pecah minyak, masukkan pula bawang. Kalau nak buat sambal ikan bilis, masa ini dah boleh tambah ikan bilisnya. Tumis untuk 2 minit dan tambah air asam jawa.
5. Kacau rata sebelum diperasakan dengan garam dan gula. Seimbangkan gula dan garam ikut selera masing-masing. Akhir sekali, baca bismillah sebelum makan.
2. SAMBAL KICAP

ANTARA HIDANGAN YANG DIPADANKAN SEPERTI:

Sambal soto
Pencicah tauhu goreng
Pencicah tempe goreng
Sup

BAHAN-BAHAN:

1/2 cawan cili padi
2 ulas bawang putih
1 cawan kicap manis
1 sudu besar cuka
Garam

PENYEDIAAN:
1. Goreng dulu semua bahan-bahan ni maksimum selama 3 minit. Jangan goreng terlampau lama cukup untuk buang rasa mentah cili dan bawang sahaja.
2. Angkat dan toskan. Kisar semua bahan sampai lumat termasuk gula dan garam. Siap!
3. SAMBAL KETUK

ANTARA HIDANGAN YANG DIPADANKAN SEPERTI:

Nasi putih
Rencah nasi goreng

BAHAN-BAHAN:

2 biji bawang merah (belah 4)
4 ulas bawang putih
2 biji cili besar merah (hiris)
2 biji cili besar hijau (hiris)
1/3 cawan ikan bilis belah
Garam
4 biji cili padi (pilihan)
1 biji tomato kecil (pilihan)
Pati bilis / serbuk ikan bilis (pilihan)

PENYEDIAAN:
1. Goreng semua bahan bahan tersebut (kecuali pati bilis dan garam), maksimum 2 min.
2. Angkat dan toskan. Tumbuk bahan-bahan tersebut dengan lesung. Ikan bilis dan tomato perlu ditumbuk asing.
3. Selesai menumbuk, perasakan dengan pati bilis dan garam. Kacau rata dengan sudu. Boleh perah limau nipis kalau suka.
4. SAMBAL BELACAN KERING

ANTARA HIDANGAN YANG DIPADANKAN SEPERTI:

Nasi putih
Ikan bakar

BAHAN-BAHAN:

2 biji bawang merah (belah 4)
4 ulas bawang putih
2 biji cili besar merah (hiris)
2 biji cili besar hijau (hiris)
1 cm halia (cincang)
3 cm belacan
1 sudu besar jus limau nipis / kasturi
Garam
4 biji cili padi (pilihan)
1 biji tomato kecik (pilihan)
Pati bilis/serbuk ikan bilis (pilihan)

PENYEDIAAN:
1. Teknik dan cara yang sama macam sambal ketuk, cuma tambah halia, belacan dan limau.
2. Goreng semua bahan selain belacan, limau, halia dan pati bilis. Kemudian, angkat dan toskan.
3. Bakar belacan. Tumbuk semua bahan tersebut bersama belacan sampai lumat. Halia dan tomato ditumbuk asing.
4. Campurkan semua bahan yang ditumbuk dan kacau sebati. Perasakan dengan pati dan garam.
5. SAMBAL BELACAN BASAH

ANTARA HIDANGAN YANG DIPADANKAN SEPERTI:

Nasi berlauk
Nasi putih
Thai cuisine

BAHAN-BAHAN:

4 biji cili besar merah
2 biji cili padi
2 cm belacan
1 sudu teh gula
1 sudu teh cuka
Secubit garam

PENYEDIAAN:
1. Basuh dan toskan semua bahan. Masukkan semua bahan dalam blender dan kisar (jangan terlampau lumat).
2. Tambahkan air semasa kisar dan ikut citarasa kepekatan masing-masing. Biasanya 1/4 cawan air dah cukup.
3. Bila dah siap, kacau rata. Boleh perah limau nipis untuk extra flavour. Boleh juga kisar sekali dengan kulit limau kalau suka.
6. SAMBAL NASI BERLAUK

ANTARA HIDANGAN YANG DIPADANKAN SEPERTI:

Nasi berlauk
Gulai

BAHAN-BAHAN:

5 biji cili besar merah
5 biji cili besar hijau
3 biji cili padi (pilihan)
4 sudu besar cuka
3 sudu besar jus limau nipis
2 sudu besar air
2 sudu besar gula
Garam

PENYEDIAAN:
1. Potong cili dan masukkan di dalam blender.
2. Masukkan semua bahan yang lain sekali dan kisar sederhana lumat. Siap!
7. SAMBAL PENCICAH /SOS PENCICAH THAI

ANTARA HIDANGAN YANG DIPADANKAN SEPERTI:

Sambal nasi ayam
Sotong / udang / ikan celup tepung
Sosej

BAHAN-BAHAN:

5 biji cili kering (rebus & potong)
4 sudu besar cuka
3/4 cawan air
2 biji bawang putih (cincang)
3 sudu besar gula
Garam
2 sudu teh tepung jagung / ubi

PENYEDIAAN:
1. Mulakan dengan rebus cili kering dalam air panas. Tumbuk cili kering yang dah direbus dengan lesung sampai separa lumat.
2. Dalam kuali, panaskan 2 sudu besar minyak dan tumis bawang.
3. Tambah pula cili dan tumiskan lagi dalam 2 minit. Tambah cuka, air dan kacau rata. Perasakan dengan garam dan gula.
4. Akhir sekali, masukkan tepung sikit-sikit untuk elakkan tepung berketul. Perlu sentiasa kacau bila tambah tepung.
Sambal ni, api perlu sentiasa perlahan supaya tepung larut.
8. SAMBAL QUINI

ANTARA HIDANGAN YANG DIPADANKAN SEPERTI:

Nasi putih
Nasi berlauk

BAHAN-BAHAN:

7 sudu besar buah quini atau mangga
2 cm belacan (bakar)
10 biji cili besar merah / hijau
4 biji cili padi (pilihan)
1/2 biji besar bawang merah
1 sudu besar serbuk udang kering (pilihan)
1 sudu besar cuka
1 sudu besar gula
Garam

PENYEDIAAN:
1. Tumbuk bawang dan cili hingga lumat. Masukkan pula belacan yang dah dibakar dan tumbuk lagi hingga sebati.
2. Tambahkan cuka, gula dan garam. Kacau sebati.
3. Kalau korang suka sambal tu lebih basah, tumbukkan sekali buah tu sampai lumat dengan bahan-bahan tadi.
4. Kalau suka sambal tu sedikit kering, hanya potong dadu atau halus dan kacau dengan sambal yang ditumbuk tadi.
5. Macam biasa, boleh perah air limau nipis untuk dressings.
9. SAMBAL BERLADA

ANTARA HIDANGAN YANG DIPADANKAN SEPERTI:

Terung berlada
Ayam berlada

BAHAN-BAHAN:

7 biji cili besar merah
7 biji cili besar hijau
1 biji kecil bawang holland
6 biji cili padi (pilihan)
Garam
Perasa

PENYEDIAAN:
1. Kisar cili dan bawang dalam chopper atau boleh tumbuk guna lesung. Jangan kisar sampai lumat
2. Lebih kurang 3/4 cawan minyak, panaskan dan tumis bahan kisar. Tumiskan sehingga pecah minyak dan naik bau.
3. Perasakan dengan garam dan perasa. Perasa anda boleh guna apa sahaja jenis yang anda suka termasuk lada putih, pati ayam, pencukup rasa dan sebagainya walaupun tak digalakkan sangat.
4. Jangan risau minyak yang banyak sebab anda boleh buang minyak tu bila dah siap masak nanti. Jangan hidangkan dengan minyak.
5. Kalau nak masukkan terung atau ayam, masukkan masa lepas tumis lada tu.
10. SAMBAL KERING

ANTARA HIDANGAN YANG DIPADANKAN SEPERTI:
Sambal kegemaran rakyat Malaysia sebagai snek.
BAHAN-BAHAN:

50 gram ikan bilis belah
100 gram kacang tanah
8 biji cili kering panjang
1 paket tempe
2 ulas bawang putih
1 biji bawang merah besar (belah 4)
1 1/2 sudu besar gula
1/2 sudu besar garam
1 sudu besar cuka

PENYEDIAAN:
1. Goreng dulu kacang tanah, ikan bilis dan tempe secara berasingan. Tempe goreng sampai jadi kekuningan, ikan bilis sampai rangup dan kacang pula jangan terlalu lama atau boleh jadi pahit. Estimated time 3 min.
2. Selesai goreng semua tu angkat dan toskan. Tak perlu rebus, terus masukkan cili kering, bawang merah, bawang putih dalam blender. Kisar lumat.
3. Selesai kisar, tumiskan dengan minyak dalam kuali sehingga pecah minyak. Perasakan dengan gula dan garam serta kacau rata.
4. Masukkan tempe, kacang dan bilis yang digoreng tadi dan kacau rata.
5. Tambahkan cuka dan kacau rata sebelum tutup api. Sambal ni nak pedas-pedas manis, jadi kalau suka lagi manis seimbangkan lagi dengan gula.
Sambal ni boleh tahan sehingga 2-3 minggu tanpa dipanaskan.
INFO TAMBAHAN:

Nak tahu bila sambal tu dah pecah minyak? Bila kita biarkan sambal tu, tengok sekeliling sambal tu, minyak akan mengelilingi sambal tu (terasing).
Cara kedua adalah tengok pada perubahan warna sambal, dari merah ke merah gelap, maksudnya dah masak.
Sumber: Twitter Amirul Kalif Syde


“Mimpi Nenek Tua”- Usia Kandungan Masuk 4 Bulan, Bila Scan Doktor Cakap Anak Dah Tiada…

Siapa yang tidak gembira apabila disahkan hamil dengan cahaya mata pertama bukan? Sudah lama menunggu kehadiran cahaya mata ini namun semuanya hanya sementara. Benarlah apa yang dikatakan sebagai kita manusia hanya mampu merancang, Tuhan yang menentukan.
Begitu juga dengan perkongsian dari Puan Nur Hafsyah, dimana pada awal 4 bulan kandungannya adalah normal dan sihat, namun perkara yang tidak diduga berlaku apabila kandungannya ‘hilang’ secara tiba-tiba!

AL-FATIHAH UNTUK ANAK SYURGAKU
Sungguh tidak disangka, perkongsian dari wanita ini mengejutkan orang ramai apabila ketika membuat rutin pemeriksaan kandungan, dia diberitahu oleh doktor bahawa kandungannya sudah tiada. Apa yang lebih mengejutkan adalah rahim kandungannya kosong!

17/3/2021 , mama pergi checkup nak tngok perkembangan baby . Rasa excited nak tengok anak mama . Doctor scan anak mama, tibe ii doctor tanya mama “ ada jatuh ke ? Ada keluar pendarahan ke ? “, mama cakap takda , and then doctor suruh mama pergi kencing.

MIMPI NENEK TUA, RASA PERUT SEMAKIN KEMPIS
After 20 minit, doctor panggil mama . Doctor tanya mama betul ke takde jatuh ? Mama kata takde , tapi mama ada mimpi nenek tua nak ambik ank mama , before pergi checkup pagi tu pn mama dah rasa perut kempis . Tapi mama think positive je , and then doctor suruh mama baring untuk repeat scan semula.

After repeat scan, doctor sahkan mama keguguran. Anak mama hilang , janin dah takde dalam rahim ! Ya Allah time tu mama rasa nak menangis teriakk . Mama terus pergi jumpa papa.
Dalam kereta papa asik tanye , apa doctor cakap ? Mama tak tahu nak cakap macam mana dekat papa , tapi mama memang tak boleh tahan air mata depan papa . Hanya Allah je tahu betapa remuknya hati mama time tu.
Mama baru je kehilangan arwah mak , sedih ni tak hilang lagi . Tapi Allah uji mama, mama kehilangan orang yang sangat bermakna dalam hidup mama & papa.

Terima kasih Ya Allah kau dah pinjamkan kami kebahagiaan walaupun hanya sementara , kami redha dengan apa yang berlaku pada harini . Sayang tunggu mama & papa dekat syurga ya.
Sumber: Nur Hafsyah


Bayi Tanpa Tengkorak, Pakar Jelas Apa Itu Komplikasi ‘Anencephaly’ Yang Boleh Berlaku Ketika Hamil

Bagi pasangan yang sudah berkahwin, pasti inginkan untuk dikurniakan zuriat dengan cepat. Namun, tidak semua dalam kalangan kita akan mendapat ‘kelebihan’ tersebut. Ada juga dalam kalangan kita yang dikurniakan rezeki zuriat tetapi kandungan tersebut mengalami beberapa masalah kesihatan tertentu, termasuk juga komplikasi Anencephaly.
Untuk mengetahui dengan lebih lanjut mengenai komplikasi kandungan kehamilan ini, jom kita baca penjelasan pakar supaya kita dapat gambaran yang lebih jelas.

BILA DOKTOR SCAN KEHAMILAN….

“Alhamdulilah, saya bersyukur sebab berbadan dua sekarang. Lama dah tunggu, Allah dah dengar doa saya. Saban hari saya hanya beronok-ronok tengok orang yang senang hamil nih. Saya hanya mampu berdoa dikurniakan cahaya mata macam orang lain tu. Tapi masa tu orang cakap belum rezeki lagi. Bukan takde usaha, segala doktor pakar saya jumpa dah, namun tak berhasil lagi. Takpe saya ok jer, walaupun hati kecil saya sebenarnya tak ok. Tapi saya lawan rasa tu.. saya hanya pegang pada Allah. Rezeki belum tiba.. akan sampai satu hari nnti. “

“Nak dijadikan cerita saya hamil. Gembiranya bukan kepalang… bagaikan dunia saya yang punya. Yelah, dah lama tunggu kan, mcm-mcm ikhtiar dia. Alhamdulilah ni ‘melekat’ pulak! Syukur ya Allah atas kurniaanMu”

“Ketika kehamilan saya berusia 14 minggu, saya pergilah bukak buku pink. Masa jumpa doktor, dia buat scan sekali. Saya tersengih-sengih dah masa tu tunggu dr cakap ape. Kalau boleh nak tahu boy ke girl. Hehe. ( doktor belum letak scan kat perut lagi saya dah tanya. Al maklumlah excited kemain! ) “
“Masa ni, kejutan dan kepasrahan saya bertukar ganti. Makin lama makin ramai doktor yang datang melihat imej scan pada mesin scan tu. Lama dorang tenung skrin tu. Saya dah mula berasa tak sedap hati… nak tanya mereka tapi takut mengganggu pulak. So saya diamkan je dulu, walaupun rentak jantung saya dah mula kencang. Mesti ada yang tak kena ni. Tambah curiga bila mereka mula berbicara bahasa bahasa perubatan yang tidak saya fahami. Come on doctor.. tell me apa yg berlaku pada baby saya… “
BAYI TAK NORMAL, ALAMI KESUKARAN UKUR LILIT KEPALA

“Akhirnya, saya dikhabarkan bahawa baby saya tak normal sebab doktor mengalami kesukaran utk mengukur lilit kepala bayi. Hancur luluh hati saya ketika itu, bila doktor cakap kepala bayi saya tak normal. Berderai air mata. Nak pegang tangan suami, suami plak keja, hanya mampu genggam tangan misi kat sebelah. Saya tak mampu dah nak dengar semua ni”
“Saya dirujuk ke pakar Obstetrik & Ginekologi hospital besar. Suami amek cuti separuh hari nak teman saya pegi temu janji. Kami tercongok penuh penantian dan debaran depan klinik menunggu nama dipanggil. Setelah diperiksa, doktor mengesahkan dan terpaksa mengiyakan kata-kata doktor yang awal telah memeriksa saya. Katanya, bayi saya hidup, tapi tiada pembentukan tulang kepala yakni tengkorak nye – Anencephaly”
“Tiada perkataan yg mampu menggambarkan perasaan saya. Betapa kacau dan hancurnya hati saya. Seharian saya menangis sehingga bengkak mata. Namun sebagai seorang muslim, saya merangkak dalam kesamaran malam, menadah tangan agar dikurniakan kekuatan dan ketabahan dalam mengharungi derita dan dugaan ini.”
APA ITU ANENCEPHALY?

Maka dengan mukaddimah di atas, saya nak berceritalah mengenai anencephaly. Struktur sistem saraf bagi berasal dari struktur yang bernama neural plate. Pada 28 hari selepas persenyawaan, neural plate ni akan terlipat antara satu sama lain dan menutup membentuk satu struktur berbentuk silinder yang dinamakan neural tube. Masalah berlaku apabila struktur ini tidak menutup dengan sempurna menyebabkan terjadinya kecacatan neural tube. Ada beberapa jenis – anencephaly, spina bifida dan encephalocele.
Menyebut mengenai anencephaly, ianya melibatkan hilangnya tulang tengkorak sama ada secara penuh atau pun separa. Bila tiadanya tulang tengkorak ni, sebahagian otak juga turut hilang ataupun kalau ada sekalipun struktur otak menjadi sangat kecil. Ada juga ketidaknormalan pada muka dan leher bayi tersebut. Keadaan ini dipercayai melibatkan kombinasi faktor genetik dan pengaruh persekiraran yang doktor sendiri tak boleh nak fahami secara 100%. Anencephaly berlaku dalam 6 kes di dalam 10 000 kelahiran.
Boleh kesan anencephaly ketika hamil

Ketika melakukan pemeriksaan scan, seawal 11-14 minggu kehamilan. Kalau lebih awal dari 11 minggu tak sesuai sebab pembentukan tulang tengkorak belum selesai. Masa buat detail scan 18-21 minggu, senang sangat nak nampak dan boleh confirm ketidaknormalan ni.
Kadang-kadang susah gak nak betul-betul pastikan anencephaly ni. Scan berulang kali diperlukan untuk benar-benar pasti.Takda rawatan untuk anencephaly. Bayi anencephaly tidak boleh hidup bila dilahirkan dan kebanyakkan bayi ni akan meninggal sebelum dilahirkan ataupun mati beberapa jam selepas dilahirkan. Ada kes yang bayi seperti ini boleh hidup selama beberapa hari, tapi sangat jarang berlaku.

Bila pernah terjadi sekali, akan ada peluang untuk ianya berulang lagi. 1 dalam 50 ( 2% ). Maka, semua wanita disarankan untuk mengambil asid folik 400mcg sekurang-kurangnya 3 bulan sebelum hamil sehingga minggu ke 12 kehamilan. Untuk wanita yang pernah ada bayi anencephaly atau mereka yg ada kencing manis sebelum hamil, dos folik asid adalah tinggi – sebanyak 5mg perlu diberikan 3 bulan sebelum merancang untuk hamil lagi. Usaha ini dapat mengurangkan risiko mendapat bayi dengan anencephaly atau kecacatan tiub neural.
Pasangan yg pernah ada masalah bayi anencephaly jika berpeluang boleh berjumpa genetic counselllor untuk berbincang risiko mendapat anak sekali lagi dengan anencephaly. So dah faham ke kenapa saya membebel hari-hari kat pesakit mengenai pentingnya asid folik? Betul, kalau dah makan sebaldi asid folik sekalipun kalau Allah dah takdirkan baby anencephaly, mmg akan dapat anencephaly jua. Bukan ke kita perlu ikhtiar dan ikhtiar sebelum menyerah dan tawakkal?
Sumber: Dr. Muhammad Izzat


Mufti Kedah Jelas Hukum Pamer Imej Scan Bayi Dalam Kandungan Kepada Tatapan Awam

Jabatan Mufti Negeri Kedah Darul Aman telah memutuskan hukum mempamerkan imej scan bayi dalam kandungan untuk tatapan awam sebagai makruh tanzih. Makruh tanzih ialah perkara yang dibenci tetapi tidak mendatangkan dosa, misalnya makan bawang mentah.
Jadi, para ibu kenalah berhati-hati jika ingin memuat naik apa sahaja foto yang berkenaan imbasan janin dalam kandungan tersebut.

HUKUM PAMER IMEJ SCAN BAYI DALAM KANDUNGAN
Menerusi kenyataan tersebut, paparan imej yang terhasil adalah bersifat sangkaan semata-mata dan bukan hakikat sebenar. Sekiranya seseorang itu meyakini imej janin tersebut sepenuhnya, akidahnya berkemungkinan akan terjejas.

HAD HARUS ADALAH IMBASAN 2D
Kaedah imbasan janin dalam rawatan maternity pula pada asalnya harus memelihara nyawa ibu dan bayi dalam kandungan. Selain itu, hanya imbasan ultra sound 2D sahaja merupakan had keharusan yang dibenarkan oleh syarak. Sekiranya perlu menggunakan jenis imbasan ultra sound selain 2D iaitu 3D, 4D, 5D dan lain-lain, perlu mendapatkan khidmat nasihat doktor pakar agama terlebih dahulu.

Jawatankuasa Fatwa Negeri Negeri Kedah juga turut mengingatkan kaum wanita untuk menyimpan gambar janin dalam kandungan bagi menjaga maruah serta adab seorang muslimah serta menghayati sifat mahmudah.
Jawatankuasa Fatwa turut menasihatkan semua pohak supaya cukup hanya menzahirkan dan berkongsi kegembiraan tersebut dengan mahram, ahli keluarga dan kaum kerabat terdekat sahaja.
Sumber : Jabatan Mufti Negeri Kedah


7 Jenis Senaman Untuk Wanita Yang ‘Super Busy’, Balik Kerja Pun Sempat Bersenam!

Bersenam setiap hari adalah aktiviti yang paling disarankan supaya dapat mengekalkan kesihatan badan. Tak perlu terlampau lama, bagi anda yang bekerja boleh luangkan masa beberapa minit untuk membuat juga senaman ringan supaya badan tak ‘liat’. Tak terlepas juga buat wanita bekerjaya, ada juga beberapa jenis senaman untuk wanita yang sesuai dan mudah dilakukan.
Setiap kali selepas pulang dari tempat kerja, boleh la lakukan senaman ini walaupun hanya 15 minit sebelum mandi. Mesti fresh!

Baca juga: Hanya RM2 Sahaja, Ini Cara Buat Janji Temu Scaling Gigi Klinik Kerajaan Guna MySejahtera
7 JENIS SENAMAN UNTUK WANITA BUSY, SEMPAT NAK BUAT!

Bagi wanita sibuk yang sukar cari masa untuk bersenam, berikut adalah beberapa senaman yang boleh dilakukan dalam masa yang singkat dan dengan peralatan yang minimum:

1. HIIT (High-Intensity Interval Training)
Senaman yang melibatkan berselang-seli antara tempoh senaman intensiti tinggi dan tempoh rehat yang singkat. Latihan HIIT boleh dilakukan dalam masa 15-20 minit, menjadikannya pilihan yang bagus untuk wanita yang sibuk.
2. Tabata
Sama seperti HIIT, senaman Tabata melibatkan lapan pusingan selama 20 saat senaman intense diikuti 10 saat berehat.
3. Pilates
Senaman berimpak rendah yang memberi tumpuan kepada membina kekuatan, fleksibiliti dan daya tahan melalui pergerakan terkawal. Ia boleh dilakukan dlm 20-30 minit.
4. Yoga
Cara terbaik untuk mengurangkan tekanan dan meningkatkan fleksibiliti, kekuatan dan keseimbangan. Banyak rutin yoga boleh diselesaikan dalam masa 30 minit atau kurang.
5. Berjalan atau berjoging
Boleh dilakukan di mana-mana, pada bila-bila masa, dan merupakan cara terbaik untuk mendapatkan udara segar, mengosongkan fikiran dan membakar kalori.
6. Senaman berat badan (bodyweight)
Banyak senaman berat badan yang boleh dilakukan di rumah tanpa sebarang peralatan, seperti squats, push-up, lunges, dan burpees.
7. Latihan tarian
Banyak latihan tarian yang tersedia dalam talian yang boleh diselesaikan dalam masa seawal 10-20 minit. Contoh: zumba. Ia adalah cara yang menyeronokkan untuk bergerak dan meningkatkan kadar denyutan jantung anda.

*Ingat, konsisten adalah kunci ketika bersenam.Walaupun hanya boleh buat senaman singkat beberapa kali seminggu, ia lebih baik daripada tak buat langsung dan masih akan memberikan manfaat kesihatan dari semasa ke semasa.
Sumber: Twitter @dilla.nur


Hot Dog Boleh ‘Bunuh’ Kanak-Kanak Dalam Beberapa Saat, Awas!

Sebut sahaja makanan segera seperti hot dog atau sosej, pasti anak-anak yang tiada selera makan pun akan terus berselera. Bukan sahaja dimakan dengan begitu sahaja, kadang-kadang si ibu perlu juga menuruti permintaan anak-anak yang meminta hot dog atau sosej ini dimasak seperti juadah makanan utama yang lain. Namun, Kementerian Kesihatan Malaysia telah mengeluarkan kenyataan bahawa kandungan hot dog seperti yang dinyatakan dalam bungkusan adalah bukan daging ayam atau lembu yang sebenar!
Bukan itu sahaja, hot dog juga boleh ‘membunuh’ kanak-kanak hanya dalam beberapa saat sahaja! Bahaya tu!

Baca juga: “Bukan Daging Sebenar Pun”- Ini Sebab Kenapa Mak Ayah Kena Stop Bagi Anak Makan Sosej
Bagaimana HOT DOG boleh Membunuh Kanak Kanak Dalam Beberapa Saat?

Memetik perkongsian dari Public Health, HOT DOG atau sosej merupakan sejenis makanan proses yang di ketahui mempunyai pelbagai risiko masalah kesihatan jika di ambil dengan kadar yang tinggi. Selain masalah kesihatan, Pakar Kanak Kanak menyarankan agar tanda AMARAN diletakkan di plastik pembungkus HOT DOG kerana ia merupakan makanan utama yang menyebabkan menyebabkan kes tercekik dalam kalangan kanak kanak.

Menurut kajian American Academy of Pediatrics, 17% kes tercekik makanan berpunca dari HOT DOG terutamanya bagi kanak kanak yang berusia bawah 3 tahun di mana gigi belum tumbuh sepenuhnya untuk mengunyah HOT DOG. Bagi kanak kanak lebih 3 tahun, kemahiran mengunyah belum di kuasai sepenuhnya menyebabkan risiko tercekik ketika menjamah HOT DOG.
Secara sinis beliau berkata: Jika anda tanya saya,
“Apakah penyedal saluran pernafasan kanak kanak yang terbaik- Ya, HOT DOG”
Lebih serius, beliau mengulas ” Apabila HOT DOG telah menyedal saluran pernafasan, percayalah, agak mustahil untuk mengeluarkannya” -Dr Gary Smith, Pengarah Center for Injury Research and Policy at Nationwide Children’s , Ohio.
HOT DOG dan KANSER USUS

Kandungan garam dan lemak tepu yang tinggi sememangnya di ketahui umum menyebabkan maslaah obesiti, kencing manis, darah tinggi dan penyakit jantung.
Lebih menarik lagi, kanduangan NITRITE di dalam HOT DOG dan kebanyakan makanan proses lain di ketahui menyebabkan kanser usus. Dari 2008- 2013, terdapat 4501 kes kanser usus di Malaysia terutamanya dikalangan kaum cina dan ia merupakan antara pembunuh utama di Malaysia.
NITRITES merupakan garam tambahan yang di gunakan sebagai bahan pengawet di dalam HOTDOG. Apabila ia di cernakan di dalam sistem penghadaman, bakteria akan menukarkannya kepada N-Nitroso yang merupakan bahan kompaun menyebab kanser.
Menurut WHO’s International Agency for Research on Cancer setiap 50g daging proses yang di makan, meningkatkan risiko kanses usus sebanyak 18%.
Bukan Makan Hari Hari- Apa salahnya?

Mungkin ada yang melihat isu ini secara sinis “ala, bukan makan hari hari”, fikirkan semula. “Makanan Proses” dalam konteks ini termasuklah segala makanan di dalam tin seperti ikan sardin, tuna, makanan sejuk beku, makanan yang di keringkan dan di awetkan seperti ikan masin, ikan kering, buah buahan dan sayur sayuran jeruk dan segala makanan yang di proses sebelum di hidangkan ke pinggan anda.
Ada juga yang mengatakan bahawa susu, buah-buahan adalah penawar kesan hot dog. Kajian makmal awal saintis membuktikan pengambilan makanan yang mengandungi kalsium dapat mengurangkan kesan bahan berkanser di dalam HOT DOG.
Dalam kajian beliau, tikus yang di berikan kalsium tidak menunjukkan peningkatan paras Tumor Marker berbanding tikus yang di beri HOT DOG. Oleh itu pengambilan makanan yang mengandungi Kalsium seperti susu dan yogourt mungkin boleh menjadi “penawar” kepada bahan kanser yang di makan dari HOT DOG.
Selain itu, pengambilan makanan yang tinggi bahan anti oksida dan vitamin C seperti buah buahan dan sayuran juga dapat membantu mengurangkan “kesan buruk” dari pengambilan HOT DOG.

Kesimpulannya, HOT DOG atau Sosej, Halal atau Haram,
– Apa yang masyarakat perlu tahu adalah kesan buruk dan bahayanya.
– Jika anda begitu “bersungguh” untuk memberi HOT DOG kepada anak anak, potong “penyendal saluran pernafasan” tersebut dengan kecil.
– Pastikan hidangan di seimbangkan dengan buah buahan, sayur sayuran serta produk tenusu.
– BERSEDERHANA. jangan makan terlalu kerap.
Sumber: Public Health


Cara Pilih Jenis Susu Di Pasaran Ikut Label & Kandungan Supaya Tak Tersalah Beli

Susu merupakan antara minuman yang wajib khususnya buat anak-anak yang makin membesar. Pembetukan tulang dan stamina untuk belajar amatlah penting dan susu yang terbaik boleh membekalkan nutrien berkenaan. Namun, tahukah anda bahawa pemilihan kandungan susu di pasaran juga penting supaya anda mendapat nutrisi yang betul dan tulen? Ini perkongsian dari doktor tentang cara pilih jenis susu di pasaran ikut label supaya anda tak tersalah beli.
Baca juga: Lepas Usia 2 Tahun Anak Minum Susu Segar, Dr Kongsi Khasiat Berbanding Susu Lain

DOKTOR KONGSI CARA PILIH JENIS SUSU DI PASARAN IKUT LABEL

Banyak persoalan tentang susu yang bermain di fikiran pesakit-pesakit yang saya jumpa.

“Dr, boleh tak saya ambil susu? Susu yang ada omega tu, saya ambil setiap hari okay tak, saya tengok dalam tv kata bagus untuk kolesterol?”

“Dr, susu apa yang okay nak bagi anak saya minum? Dia suka minum susu waktu malam sebelum tidur.”
“Waktu mengandung elok minum susu apa ye, penting untuk perkembangan tulang bayi kan?”
“Saya dah berumur Dr, saya nak minum susu apa untuk tulang lebih kuat, supaya tak dapat sakit lutut, sakit sendi.”
“Dr, saya ada kencing manis, depa kata elok minum susu ni.”
Jawapan saya pada mereka tak pernah berubah. Susu terbaik untuk manusia adalah susu ibu. Untuk diminum paling kurang setakat umur 2 tahun. Lepas 2 tahun, kita tak perlukan lagi, apa-apa jenis susu sekalipun. Susu terbaik dari ladang, susu organik, susu kambing atau lembu gred A, apapun nama susu, lepas 2 tahun, ia bukan untuk dijadikan amalan harian.
Susu, antara makanan yang boleh timbulkan keradangan pada badan. Susu boleh lambatkan penyembuhan jangkitan saluran pernafasan. Susu boleh menyebabkan kahak yang berlebihan. Susu boleh menyebabkan perut tak selesa. Susu boleh buatkan sakit sendi. Banyak lagi masalah keradangan yang boleh datang dari susu.
Jangan salah faham, saya bukan anti-susu ya. Saya ambil dan beli juga susu jika teringin nak minum. Saya beli juga susu untuk anak-anak minum. Cumanya, saya cuba pilih antara pilihan-pilihan yang terbaik. Orang selalu cakap, beli susu segar, itu yang terbaik. Cari di bahagian chiller, bukan di rak susu yang tak sejuk tu. Tapi semua susu di bahagian chiller tu betul-betul okay ke? Ada beberapa info penting tentang label susu yang perlu kita ambil tahu.
1. Susu segar/ susu dipasteur
Antara pilihan susu segar yang baik. Bahannya cuma 1 sahaja. Ini yang kita panggil real food. Pun begitu, elakkan ambil secara harian ya.
– Susu dipanaskan dengan suhu 74 darjah dalam masa 15 – 20 saat sebelum disejukkan.
– Susu segar bahannya adalah susu segar semata-mata. Tiada tambahan bahan lain.
– Perlu sentiasa diletakkan di bahagian chiller untuk menjaga kualiti susu, tahan sekitar 15 hari sahaja.
2. Susu UHT
Saya cukup suka minum susu kotak warna merah ni dulu. Rasa macam air vanilla. Tengok lah bahannya pun. Susu yang betul-betul susu, tak perlu tambahan apa-apa vitamin sekalipun. Cukup kita ambil susu yang asli.
– Susu dipanaskan dengan suhu 138 darjah dalam masa 3 saat sebelum disejukkan.
– Boleh diletakkan di suhu bilik sahaja, dan tahan berbulan-bulan.
– Rasa susu berubah, dan ia melalui proses ‘high cooked flavour’ untuk memberi rasa ‘susu’ pada susu.
– Susu UHT biasanya ada banyak bahan tambahan lain yang perlu kita elakkan.
3. Susu yang berlabel ‘pepejal susu’
Susu kurma pun, cari yang bahannya susu dan kurma. Cukup dah. Tak perlu banyak-banyak bahan sangat sampai hilang rasa asli susu kurma.
– Susu tepung yang dibancuh semula.
– Pepejal susu skim yang dicampurkan dengan pepejal lemak.
– Susu tepung yang diimport dari luar negara, dibancuh, kemudian dibungkuskan di Malaysia.
Ramai anak-anak sukaaaa sangat yang ni. Sekali beri minum, mereka dah taknak fresh milk susu putih. Ia bukanlah susu sebenar pun ya.
Yang mana satukah pilihan di hati?

Baca label baik-baik, kita cuba cari susu yang betul-betul susu. Bukan susu yang ditambah pelbagai bahan tambahan.
Untuk anak-anak terutamanya. Kalau perasan, behaviour anak akan sedikit lasak, ‘hyper’ dan tantrum jika diberi susu UHT berlebihan. Kalau boleh, elakkan susu UHT sebagai salah satu bekal bento anak.
Ada juga susu berlabelkan ‘fresh milk’, tapi bila diteliti bahan ramuannya, ia dibuat dari pepejal susu. Elakkan yang ini juga ya.Boleh rujuk gambar untuk lebih jelas. Saya tak cadangkan mana-mana brand susu. Walau 1 brand yang sama, mereka ada banyak jenis susu. Ada yang okay, ada juga yang tak okay. Yang penting di sini, kita baca label, baca bahan yang digunakan. Itu saja.
Boleh ya? Kita cuba sama-sama cari susu yang lebih baik.
Sumber: Dr.Mazliana Mazlan


“Baby minum susu apa?”
“Kenapa tak bagi susu badan?”

“Dah makan milkbooster ni?”
“Kenapa tak cuba lagi?”

Ini antara soalan yang paling ‘ditakuti’ oleh ibu-ibu yang memilih untuk memberi anak minum susu formula. Dah jadi lumrah bila orang bertanya, jawapan yang diharapkan adalah susu badan dan bukannya susu formula atau susu botol.

Bila kita jawab anak diberi susu formula, mulalah pelbagai soalan lain yang akan menyusul. Semuanya disoal siasat seolah-olah kita dah melakukan jenayah.
Sebelum kita membuat sebarang andaian terhadap ibu-ibu lain, cuba fahami sensitiviti mereka dan fikirkan dengan mendalam tentang 5 perkara di bawah ini.
5 Sebab Jangan Pandang Sebelah Mata Pada Ibu Yang Bagi Anak Minum Susu Formula
1. Mereka Mungkin Dah Mencuba Lebih Gigih Daripada Kita
Proses menyusu badan sememangnya nampak seperti suatu perkara yang mudah dan semulajadi – terutamanya bagi mereka yang tak pernah menyusukan bayi. Namun anda sebagai wanita tentu tahu bahawa ia mempunyai cabaran yang tersendiri.
Memang betul ada yang tak menghadapi sebarang masalah dalam penyusuan. Tapi anda tak patut mengecilkan usaha mereka yang dah mencubanya. Bahkan, ibu-ibu yang memberi susu formula kepada bayi mereka mungkin dah mencuba lebih gigih berbanding kita.
www.breastfeedingbasics.com
2. Mereka Melalui Waktu-waktu Sukar Yang Kita Tak Tahu
Kita tak tahu yang mereka menangis di waktu malam kerana susu tak keluar walaupun dipam. Kita tak tahu mungkin mereka alami komplikasi masa bersalin. Kita tak tahu yang bayi mereka ada masalah kesihatan tertentu atau ditahan wad berbulan-bulan lamanya. Kita tak tahu tahap stres mereka yang serius, selalu jatuh sakit sampai tak ada susu badan. Kita tak tahu.
Itu mungkin antara faktor mengapa mereka melalui kesukaran yang lebih hebat untuk menyusu badan. Macam-macam lagi boleh berlaku di luar jangkaan kita.
Jadi, jangan cuba samakan diri kita dengan mereka sebab ujian Allah itu berbeza untuk setiap hambaNya.
Foto Kredit: origin.amp
3. Mereka Tahu Susu Ibu Adalah Susu Yang Terbaik
Mereka tak perlu diingatkan berkali-kali tentang kelebihan susu ibu. Mereka tak perlu diperlakukan sehingga asyik rasa bersalah sebab tak mampu memberikan susu badan.
Ya, mereka dah cukup maklum bahawa susu ibu itu adalah susu dan makanan yang terbaik untuk si kecil.
Foto Kredit: rollercoaster.ie
4. Mereka Dah Fikir Beratus Kali Sebelum Buat Keputusan Ini
Sejak mengandung lagi tentu mereka dah bercita-cita nak menyusukan bayi dengan susu badan sendiri. Macam-macam persiapan dah buat, macam-macam tips dah hafal, macam-macam makanan berkhasiat dan milkbooster dah makan, segala kelengkapan pam susu juga dah dibeli.
Tapi, apakan daya kalau ia masih tak berhasil. Rasa sedih, bersalah, kecewa dengan diri sendiri akan sentiasa datang dalam diri. Sebelum keputusan dibuat untuk cuba susu formula, dah banyak kali mereka pertimbangkannya semula. Dah berbesen-besen air mata mereka dan dah penat mereka mencuba barulah ianya dipersetujui dengan hati yang berat.
Foto Kredit: themotherofnine9.wordpress.com
5. Mereka Juga Mahukan Yang Terbaik Buat Anak Mereka
Siapa tak kasihan kalau tengok anak menangis kehausan tapi susu badan pula tak keluar-keluar. Siapa tak risau kalau berat badan anak makin merudum sebab susu badan yang semakin kering. Siapa tak sedih bila tengok anak struggling untuk menghisap puting payudara dengan baik?
Mungkin mereka sendiri dah berjumpa doktor dan disarankan untuk memberi susu formula atas alasan tertentu. Mereka terpaksa akur sebab mereka juga mahukan yang terbaik untuk anak mereka.

Ibu-ibu Patut Lebih Memahami
Sebagai wanita, kita patutnya lebih memahami dan tidak memandang sebelah mata pada ibu yang memilih untuk tidak memberi susu badan kepada bayi mereka.
Jangan pula terlalu bangga dan menyangka semua orang boleh melakukannya kalau kita sendiri dah berjaya menyusukan bayi selama 2 tahun.
Mungkin hari ini hari kita, esok-esok siapa tahu kan?


Berak Berdarah Lebih 20 Kali Sehari. Rupanya Anak ‘Overdose’ Susu Formula

‘Overdose’ Susu Formula! Dengar macam tak logik, kan? Tapi inilah yang berlaku pada adik Wan Haziq yang berusia 2 tahun 5 Bulan.
Perkongsian ini dikongsikan sendiri oleh ibunya, Puan Anis Amiza. Katanya, bila terjadi dekat anak sendiri, barulah rasa menyesal.

Ikuti pengalaman beliau melalui detik getir hingga anaknya dikejarkan ke Kecemasan akibat terlebih minum susu formula.
Semoga perkongsian ini menjadi pengajaran dan info berguna kepada ibu bapa di luar sana.

Sehari Minum 10 Botol Susu Formula
Kalau nak diikutkan, dah banyak kali jugalah kami pernah baca artikel doktor tentang bahaya bagi susu berlebihan pada anak yang umur 2 tahun ke atas. Tapi, sekadar baca saja.

Jadi, saya nak share lah pengalaman selama anak kesayangan kami Wan Haziq yang sakit perut disebabkan minum susu banyak .
Dalam sehari tu lebih kurang 10 botol susu 260ml boleh habis licin dengan sekelip mata. Makan pun banyak.
Masa mula sakit perut dan cirit-birit
Tanda-tanda Yang Merisaukan
Pada awalnya Haziq mula tunjuk simptom-simptom sakit perut, cirit-birit dan mula muntah-muntah.
Keadaannya makin teruk bila masuk hari ke-3, sebab dia berak dalam keadaan cangkung sambil menahan sakit.
Hari ke-4 tu, Haziq dah mula berak darah. Ibu mana tak panik bila buka pampers, penuh darah! Menggigil satu badan dan kami bergegas pergi HUSM pukul 4 pagi. Sepanjang perjalanan tak henti istighfar.
Terus ke bahagian kecemasan dan Haziq kena admit ward! Macam-macam diagnosis doktor pakar buat. Menurut andaian awal doktor, Haziq terlebih minum susu formula.
Muntah lagi
Berak Lebih 20 Kali Sehari
Masa di wad, Haziq berak lebih 20 kali sehari. Dinding usus keradangan dan luka disebabkan Haziq kerap berak.
Paling sedih, Haziq berak darah dari pukul 4 pagi tak berhenti sampai malam. Pampers 1 pek tu ada 52 keping, habis licin semua!
Malam tu doktor pakar datang sahkan Haziq memang overdose SUSU FORMULA. Rasa macam tak logik tapi itulah realitinya. Allahu.. Maafkan mama sayang.
Macam nilah dia bila setiap kali nak berak sakit perut
Peringatan Buat Ibu Bapa!
Bagi ibu ayah di luar sana, diharapkan dapat jadikan kes ini sebagai pengajaran. Anak yang umur 2 tahun ke atas, please kurangkan susu. Kalau boleh paksa anak makan. Jangan jadikan susu tu makanan harian mereka.
2-3 minggu sebelumnya memang Haziq cirit-birit dan selalu mengadu sakit perut. Sebaik selepas minum susu, mesti Haziq akan mengadu sakit perut. Kami ingatkan dia sakit perut sebab nak berak. Tapi doktor cakap, itu adalah tanda-tanda awal terlebih susu.
Jadi kalau anak mengadu sakit perut lepas minum susu, kurangkanlah susu ya. Kalau sayangkan anak, biarkan anak meronta sekejap, lama-lama akan terbiasa. AJAR dan PAKSA anak makan.
Lagi satu tips, ibu boleh cuba letak air kosong dalam botol susu. Bagi anak minum dan cakap kat anak “susu dah habis, kena beli dulu”.
Sebelum masuk wad
Dah Hadkan Susu 2 Gelas Sehari
Buat masa sekarang ni Haziq dah stop dulu susu formula. Kami gantikan dengan fresh milk. Agak mahal tapi tak apalah demi anak.
Limitkan dengan minum 2 gelas saja dalam sehari. Kalau nak bagi susu banyak kali, boleh. Tapi pastikan dalam kuantiti yang sedikit. Biasakan anak makan makanan yang kita makan.
Kalau lepas minum susu dan mengadu sakit perut, mungkin itu petanda awal yang perlu diberi perhatian. So, berjaga jaga ya.
Dah kembali aktif seperti biasa
Mencegah Lebih Baik Daripada Merawat!
Pengalaman ni menjadi pengajaran buat kami. Semoga tak terjadi pada anak-anak lain.
Terima kasih buat Staf HUSM, Team Doktor, Team Jururawat. Dr.Fahisham, Dr.Rizal. Semua baik-baik dan sangat membantu. Terima kasih! Semoga Allah merahmati kalian.
Anis Amiza,
Wad 6 Selatan HUSM | 26.10.2018
*Coretan pengalaman yang dikongsikan oleh Puan Anis Amiza ini telah disunting dan diterbitkan semula dengan kebenaran. Sebarang pertanyaan lanjut boleh hubungi beliau di SINI.


Pakar Nutrisi Kongsi Jenis Susu/Krimer Dalam Tin, Barulah Tak Tersalah Guna!

Di pasaran memang terlalu banyak jenis susu atau krimer dalam tin yang dijual dengan pelbagai fungsi daripada pelbagai jenama juga. Namun, masih ada lagi yang keliru dengan penggunaannya dalam minuman dan masakan kerana ingat semuanya adalah sama.
Jika anda masih keliru, jangan risau lagi kerana Pakar Nutrisi, Thiru Kanesh telah menjelaskan maklumat mengenai jenis susu atau krimer tin di laman sosial Facebook beliau. Jom ikuti!

Baca juga: Doktor Kongsi Kesan Kandungan Gula Putih Berlebihan Dalam Badan!
PAKAR NUTRISI KONGSI JENIS SUSU/KRIMER DALAM TIN, BARULAH TAK TERSALAH GUNA!

Lepak mamak pekena teh tarik, kopi tarik? In-trend dengan bubble tea atau boba, teh ais kaw cincau? Atau sedap lagi ABC bawah pokok?

Ya, memang rasa sedap, manis dan kaw tapi tahukah apa yang diletakkan dalam minuman itu? Susu kan?
Betulkah ‘susu’? Ataupun susu segar? susu cair? susu pekat? atau krimer manis? Ataupun panggil ja semuanya ‘susu tin’?
“Lorhhh dah macam-macam jenis ka?” Ingatkan semua ‘susu dalam tin’ tu sama ja.
Salah kefahaman tu.
Hakikatnya, ada pelbagai jenis variasi susu dalam tin dan tidak ketinggalan juga jenis krimer manis yang digunakan dengan lebih meluas. Apa pula krimer manis? Rujuk ni:
KENALI PELBAGAI JENIS ‘SUSU DALAM TIN’
1. SUSU SEJAT (EVAPORATED MILK)

Susu yang telah disejatkan airnya, lebih dikenali sebagai susu cair dalam kalangan orang kita.
2. SUSU PEKAT MANIS (SWEETENED CONDENSED MILK)

Susu yang telah disejatkan airnya menjadi lebih pekat dan ditambah gula. Rujuk pada bahan pertama di senarai ramuan label produk – kebiasaannya gula.
3. SUSU ISIAN SEJAT (EVAPORATED FILLED MILK)

Susu yang telah disejatkan airnya. Lemak dalam susu tu pula telah diganti dengan minyak makan sayuran. Ada juga orang yang gunakan produk seperti ini dalam masakan, kuih dan dessert malah, ABC.
4. SUSU ISIAN PEKAT MANIS (SWEETENED CONDENSED FILLED MILK)

Sama seperti susu isian sejat dan ditambah gula. Rujuk pada bahan pertama di senarai ramuan label produk – kebiasaannya gula.
5. KRIMER MANIS (SWEETENED CREAMER)

Krimer manis ialah keluaran yang diperoleh dengan menggabungkan lemak atau minyak sayuran dengan gula atau apa-apa bahan pemanis lain, konstituen susu untuk memaniskan dan memutihkan minuman.
Kebiasaannya produk jenis ini tinggi kandungan gula (kandungan gula adalah ramuan utama) dan hampir tiada kandungan susu bergantung kepada jenis keluaran atau jenama.
Sangat meluas penggunaanya di negara kita terutamanya dalam minuman panas seperti teh tarik, sirap bandung dan sebagainya. Ada juga krimer manis yang berperisa (coklat, strawberi, karamel).
KETAHUI TENTANG PRODUK KRIMER TANPA TENUSU

Selain (1-5) di atas, ada juga produk krimer tanpa tenusu, iaitu keluaran yang disediakan daripada lemak sayuran dan karbohidrat yang sesuai.
Di pasaran, jenis keluaran ini dapat dilihat dalam bentuk serbuk seperti krimer kopi dan sering digunakan dalam minuman pracampur atau 3 in 1.
RAJINKAN DIRI BACA LABEL TIN DENGAN TELITI UNTUK KETAHUI KANDUNGANNYA
Selama ini anda gunakan yang mana satu atau makanan/minuman yang menggunakan produk yang mana?
Jika pengguna membaca label dengan teliti, ada produk krimer manis akan ditambah mineral atau vitamin. Kuantiti yang ditambah tu jarang memberi impak baik berbanding GULA yang kita sedia tahu implikasi kesihatan jika diambil secara tidak terkawal.
Kalau dirujuk Piramid Makanan Malaysia, hanya SUSU SEJAT (1 sajian = 2/3 cawan susu sejat) yang tergolong dalam kumpulan susu dan produk tenusu.
AWAS! KRIMES MANIS TERGOLONG BAWAH KATEGORI BAHAN PEMANIS!
Menurut Akta Makanan 1983 pula, krimer manis tergolong di bawah kategori bahan pemanis (sweetening substance).
Jadi, tak hairanlah bila negara tersenarai dalam statistik negara paling obes dan mendahului carta bilangan pesakit kencing manis yang ramai sebab kerap dan banyak mengambil minuman/ makanan berasaskannya.
Fikirkan semula, amalkan kesederhanaan!
Apa pun, ambil inisiatif dan rajinkan diri membaca label dan kenali jenis produk. Label produk mungkin berbeza mengikut formulasi terkini syarikat pengeluar.
Sumber: Facebook Thiru Kanesh


Sama Tapi Tak Serupa, Kenali 6 Jenis Susu Dalam Tin Yang Dijual Di Pasaran

Minuman yang manis sudah semestinya menjadi pilihan orang ramai ketika berbuka puasa dan ketika menyambut musim perayaan. Apa yang pasti, minuman sebegini mestilah mengandungi kandungan gula dalam susu tin yang banyak. Mungkin ramai yang akan terlepas pandang dalam hal penjagaan kesihatan terutamanya ‘level’ manis ketika musim perayaan ini kan? Oleh itu, pakar nutrisi ini berkongsikan perbezaan antara susu dalam tin yang dijual di pasaran.
BANYAKNYA JENIS SUSU, YANG MANA SATU OKAY?
Lepak mamak pekena teh tarik, kopi tarik? In-trend dengan bubble tea, teh ais kaw cincau? Atau sedap lagi ABC bawah pokok?Ya, memang rasa sedap, manis dan kaw tapi tahukah apa yang diletakkan dalam minuman itu? Susu kan? Betulkah ‘susu’? Ataupun susu segar? Susu cair? Susu pekat? Krimer? Atau Krimer Manis? Ataupun panggil ja semuanya ‘susu tin’?

“Lorhhh ada macam-macam jenis ka?” Ingatkan semua ‘susu dalam tin’ tu sama ja. Salah kefahaman tu. Hakikatnya, kebiasaannya tak guna susu tapi akan digunakan krimer atau krimer manis sahaja. Krimer ni apa pulak? Rujuk ni:
1. Susu Sejat Penuh Krim (evaporated full cream milk)

Susu yang telah disejatkan airnya, lebih dikenali sebagai susu cair oleh orang kita.

2. Susu Pekat Manis Penuh Krim (sweetened condensed full cream milk)

Susu yang telah disejatkan airnya menjadi lebih pekat dan ditambah gula. Kebiasaanya ramuan utama bukan susu tapi GULA. Rujuk pada bahan pertama di senarai ramuan.
3. Susu Isian Sejat (evaporated filled milk)

Susu yang telah disejatkan airnya. Lemak dalam susu tu pula telah dikeluarkan dan diganti (atau senang cerita ‘diisi’) dengan minyak tumbuhan.
4. Susu Isian Manis (sweetened filled milk)

Sama seperti susu isian sejat dan ditambah GULA (gula adalah ramuan utama).
5. Krimer Sejat (evaporated creamer)

Ianya berasaskan minyak tumbuhan, selalunya minyak sawit yang telah diproses dan dilunturkan menjadi putih seakan susu. Juga terdapat dalam jenis serbuk (krimer kopi). Banyak digunakan dalam minuman pracampur/ 3 dalam 1, bubble tea, carrot ‘susu’, masakan, nasi minyak, kuih, dessert dan ABC.
6. Krimer manis (sweetened creamer)

Sama seperti krimer yang berasaskan minyak tumbuhan dan telah ditambah dengan GULA (kandungan gula adalah ramuan utama) dan biasa digunakan dalam minuman panas seperti teh tarik, sirap bandung dan sebagainya di kedai makan. Kalau lagi hipster – krimer yang berperisa (coklat, strawberi, karamel) makan ngan roti. Biasanya, krimer akan diberi nilai tambah dengan menambah mineral atau vitamin. Kuantiti yang ditambah tu jarang memberi impak baik berbanding GULA yang kita sedia tahu implikasi kesihatan jika diambil secara tidak terkawal.
Selama ini anda gunakan yang mana satu?

Kalau dirujuk Piramid Makanan Malaysia, hanya SUSU SEJAT PENUH KRIM (1 sajian = 2/3 cawan susu sejat) yang tergolong dalam kumpulan susu dan produk tenusu. Menurut Akta Makanan 1983 pula, krimer tergolong di bawah kategori bahan pemanis (sweetening substance).
Jadi, tak hairanlah bila negara tersenarai dalam statistik negara paling obes dan mendahului carta bilangan pesakit kencing manis yang ramai sebab kerap dan banyak mengambil minuman/ makanan berasaskannya. Bangga? Fikirkan semula, amalkan kesederhanaan!

Nota: Kebiasaannya, susu diimport dalam bentuk pepejal susu dan lemak susu yang kemudiannya diproses/ dicampur semula ke bentuk cecair sebelum dipek untuk dijual (recombined milk). Jadi, pada label ramuan akan dilabel lemak susu, pepejal susu. Malah, ada krimer sejat/ krimer manis yang masih mengandungi pepejal susu, namun kandungannya tidak sebanyak minyak tumbuhan+gula yang menyebabkan produk tersebut tidak memenuhi kriteria perlabelan sebagai susu.
Apa pun, rajinlah baca label dan kenali jenis produk. Label produk mungkin berubah mengikut formulasi terkini.
Sumber : Thiru Kanesh,  Nutritionist Thiru, Rujukan: Akta Makanan 1983


Kenali Personaliti Seseorang Melalui Cara Makan, Rupanya Kalau Makan Perlahan…

Setiap orang ada cara makan masing- masing. Ada yang laju dan ada juga yang perlahan kerana mahu menikmati makanan. Percaya atau tidak, tabiat makan seseorang boleh ‘dibaca’ oleh orang lain untuk mengagak personaliti dan karekter diri anda.
Oleh itu, kami kongsikan 7 jenis cara makan di bawah ini untuk anda baca. Agak-agak sama tak dengan personaliti masing-masing? Hmm…

Baca juga: Kena Pantang 10 Jenis Buah Ini Bila Anak Demam & Asma, Barulah Cepat Sihat
7 JENIS TABIAT MAKAN INI GAMBARKAN PERSONALITI ANDA

1. SLOW EATER

Mereka yang makan perlahan-lahan umumnya mempunyai kesabaran yang tinggi. Mereka menikmati setiap gigitan dan menghargai masa makan.
2. FAST EATER
Mereka yang makan dengan laju adalah seorang yang multitasker. Selain itu, mereka juga akan memastikan tidak terlepas tarikh-tarikh penting dan menyelesaikannya sebelum terlambat.
3. MEMENTINGKAN DEKORASI
Jika anda adalah seorang yang mementingkan dekorasi dan presentation yang baik di atas pinggan, itu bermakna anda seorang yang pembersih.
Keadaan di rumah juga pasti sentiasa teratur kerana anda tidak minat dengan keadaan yang huru hara.
4. PICKY EATER
Seseorang yang jenis memilih makanan difahamkan sangat susah untuk keluar dari zon selasa dalam kehidupan. Biasanya, mereka ini takut untuk meminta sesuatu di restoren kerana tidak mahu mengambil sebarang risiko.
Walaupu takut akan kegagalan namun semangat untuk belajar sesuatu yang baharu tidak pernah berkurang dan sentiasa berusaha untuk dapatkan sesuatu.

5. MESSY EATER
Jika pinggan anda mempunya pelbagai jenis makanan, ini bermakna anda seorang yang suka bergaul. Orang seperti ini sangat mesra dan bertanggungjawab di tempat kerja.
Mereka tahu meluangkan masa dengan orang tersayang. Walau bagaimanapun, perasaan ingin tahu yang tinggi membuatkan kadang-kadang mereka terlupa tarikh penting.
6. EXPERIMENTAL EATERS
Sekiranya anda berani mencuba gabungan makanan yang paling pelik, ini bermakna anda seorang yang berani mengambil risiko dalam hidup dan sedia untuk melangkah keluar dari zon selasa.
7. MENGUNYAH DENGAN KUAT & BERBUNYI
Sesetengah orang yang mengunyah dengan kuat, mereka juga bercakap dengan kuat. Mereka seorang yang ekstrovert, peramah dan tidak peduli dengan apa yang orang lain fikirkan.
Jadi, yang mana satukah diri anda?
Baca juga: 10 Makanan Ini Boleh Bantu Untuk Hilangkan Dahaga & Sejukkan Badan, Fuh Memang Lega!
Sumber: Little Things & Times


Jenis & Beza Talak Penceraian Dalam Islam, Fikir Dahulu Sebelum Lafazkan Ya..

Perkahwinan merupakan ikatan yang sangat indah berlaku bagi seorang wanita dan lelaki. Namun, bukan semua dalam kalangan kita dapat bertahan dalam institusi perkahwinan ini dah berakhir dengan penceraian. Perlu diingatkan juga bahawa penceraian ini bukanlah perkara remeh ilmu mengenai jenis talak dalam Islam perlu diberi perhatian.
Disebabkan banyak isu mengenai penceraian terutama dalam kalangan selebriti yang berlaku sejak kebelakangan ini, ramai yang tertanya-tanya apakah proses yang berlaku jika talak dijatuhkan. Adakah semua jenis talak sama?

Baca juga: 90 Peratus Rumah Tangga Berakhir Dengan Pergaduhan & Penceraian Kerana Tidak Solat
JENIS TALAK DALAM ISLAM, ADA BEZA ANDA KENA TAHU

Terdapat beberapa kriteria jatuhnya talak dalam perkahwinan:

-Suami adalah orang yang menjatuhkan talak, bukan isterinya. Suami juga harus  baligh, berakal, dan berlaku atas kehendak sendiri.
-Isteri adalah orang yang dijatuhi talak.
-Talak dilakukan secara sharih (tegas) mahupun kinayah (sindiran)
1. Talak 1
Talak 1 merupakan talak yang menjadi kebiasaan ramai. Talak ini dijatuhkan pertama kali oleh suami kepada istrinya dan termasuk dalam kategori talak raj’i. Jika talak 1 dijatuhkan maka suami dan isteri boleh merujuk semula perkahwinan tanpa perlu akad sekiranya berlaku dalam tempoh idah.
Namun, jika pasangan ingin berpisah dengan cara yang baik masih boleh tetapi isteri berhak mendapatkan hak yang sepatutnya iaitu:
-Wang belanja
-Tinggal di rumah suami
-Mendapatkan pembahagian harta perceraian
Namun, kalau sudah berpisah si suami tidak boleh lagi mengambil barang-barang isteri seperti mas kahwin.
2. Talak 2
Mungkin jarang kedengaran digunakan, talak 2 yang termasuk sebagai talak Raj’i ini merupakan talak yang kedua kalinya dijatuhkan dari suami kepada isteri. Jika talak 2 ini dijatuhkan, suami isteri boleh rujuk kembali tanpa akad yang perlu diulang selagi tempoh idah masih ada.
3. Talak 3
Inilah yang paling seram untuk didengari oleh para isteri apabila suami menggunakan talak 3 semasa ingin bercerai. Talak 3 ini termasuk dalam kategori talak bain dan membawa perbezaan besar antara talak lain. Jika suami menjatuhkan talak 3 ini, pasangan tidak lagi merujuk semula walaupun berada dalam tempoh idah.
Mereka hanya boleh bersatu kembali jika bekas isteri yang sudah berkahwin semula diceraikan atau kematian pasangan yang baharu. Tetapi, perlu diingatkan bahawa anda tidak boleh merancang hanya semata-mata untuk bersama, pastikan ia berlaku secara natural.
Aturan ini tertulis dalam surat Al-Baqarah ayat 230, yang berbunyi:
فَإِن طَلَّقَهَا فَلَا تَحِلُّ لَهُۥ مِنۢ بَعْدُ حَتَّىٰ تَنكِحَ زَوْجًا غَيْرَهُۥ ۗ فَإِن طَلَّقَهَا فَلَا جُنَاحَ عَلَيْهِمَآ أَن يَتَرَاجَعَآ إِن ظَنَّآ أَن يُقِيمَا حُدُودَ ٱللَّهِ ۗ وَتِلْكَ حُدُودُ ٱللَّهِ يُبَيِّنُهَا لِقَوْمٍ يَعْلَمُونَ
“Fa in ṭallaqahā fa lā taḥillu lahụ mim ba’du ḥattā tangkiḥa zaujan gairah, Fa in ṭallaqahā fa lā junāḥa ‘alaihimā ay yatarāja’ā in ẓannā ay yuqīmā ḥudụdallāh, wa tilka ḥudụdullāhi yubayyinuhā liqaumiy ya’lamụn.”
Ertinya: “Kemudian jika si suami mentalaknya (sesudah talak yang kedua), maka perempuan itu tidak lagi halal baginya hingga dia kawin dengan suami yang lain.
Kemudian, jika suami yang lain itu menceraikannya, maka tidak ada dosa bagi keduanya (bekas suami pertama dan isteri) untuk kawin kembali,
Jika keduanya berpendapat akan dapat menjalankan hukum-hukum Allah. Itulah hukum-hukum Allah, diterangkan-Nya kepada kaum yang (mau) mengetahui.”

*Rumit bukan? Jadi, kalau boleh jagalah perkahwinan anda itu dengan sebaiknya kerana itu adalah amanah Allah SWT. Kalau ada bergaduh sikit-sikit tu, berbincanglah elok-elok ya. Perkahwinan ini bukan atas dasar cinta sahaja tetapi tanggungjawab jadi tunggak utama.
Sumber: Cendekia,  Jabatan Kehakiman Syariah Negeri Kelantan


Tak Sama Semuanya, Kena Pilih Termometer Mengikut Usia Anak

Bila anak demam, ibu ayah pasti akan mula panik. Langkah pertama dilakukan adalah mengambil bacaan suhu untuk memastikan badan terlalu panas atau tidak.
Walau bagaimanapun, ibu ayah perlu tahu jenis termometer mengikut usia anak dan cara yang betul mengambil bacaan suhu. Bukan semua sama dan boleh digunakan bila-bila masa.

Baca juga: Posisi Tidur Anak Ada Kaitan Dengan Karakter Mereka Rupanya, Baru Tahu!
JENIS TERMOMETER YANG SESUAI MENGIKUT UMUR ANAK

Oleh itu, terdapat tiga jenis termometer iaitu:

TERMOMETER DIGITAL
Termometer ini menggunakan deria haba elektronik untuk membaca suhu badan. Ia boleh digunakan di rektum, mulut dan ketiak. Suhu ketiak biasanya paling kurang tepat daripada ketiga-tiganya.
TERMOMETER TELINGA DIGITAL
Termometer jenis ini menggunakan pengimbas inframerah untuk membaca suhu di dalam saluran telinga. Perlu diingatkan bahawa tahi telinga atau saluran telinga yang kecil boleh mengganggu ketepatan suhu termometer telinga.
TERMOMETER ARTERI
Termometer jenis ini membaca suhu di dahi. Walaupun semasa kanak-kanak sedang tidur, ia masih lagi boleh digunakan.
GARIS PANDUAN MENGIKUT USIA

Jenis temometer dan cara menggunakannya berbeza-beza mengikut garis panduan umur seperti di bawah:
NEWBORN – 3 BULAN
Gunakan termometer digital biasa untuk mengambil suhu rektum. Kajian mendapati bahawa termometer arteri temporal mungkin juga memberikan bacaan yang tepat.
3 BULAN – 4 TAHUN
Dalam lingkungan umur ini, anda boleh menggunakan termometer digital untuk mengambil suhu rektum, ketiak atau boleh menggunakan termometer arteri temporal.
Walau bagaimanapun, tunggu sehingga bayi berusia sekurang-kurangnya 6 bulan untuk menggunakan termometer telinga digital.
4 TAHUN KE ATAS
Apabila memasuki umur 4 tahun, ibu boleh menggunakan termoter digital di bawah lidah kerana mereka sudah pandai menahan objek.
Selain itu, boleh juga menggunakan termometer digital untuk mengambil suhu di bahagian ketiak.
Untuk suhu di bahagian rektum:
– Hidupkan termometer digital dan letakkan jeli petroleum di bahagian depan. Baringkan bayi, angkat paha dan masukkan termometer yang dilincirkan 1/2 hingga 1 inci (1.3 hingga 2.5 sentimeter) ke dalam rektum.
Untuk suhu mulut:
– Hidupkan termometer digital. Letakkan hujung termometer di bawah lidah anak dan tutup mulut. Keluarkan termometer apabila selesai.
Untuk suhu ketiak:
– Hidupkan termometer digital. Letakkan di bawah ketiak dan pastikan ia menyentuh kulit.
Untuk suhu telinga:
– Hidupkan termometer. Letakkan termometer perlahan-lahan di telinga anak. Ikut arahan yang disertakan untuk memastikan termometer pada jarak yang betul ke dalam saluran telinga.
Sekiranya bacaan suhu terlalu tinggi, segera bawa ke klinik berdekatan.
Baca juga: Ini Senarai Minyak Angin Terbaik & Berkesan Untuk Legakan Masalah Kembung Perut Bayi Anda!
Sumber: Mayo Clinic


Doktor Kongsi 4 Jenis Ubat Batuk Wajib Standby Dekat Rumah Semasa Musim Covid-19

JENIS UBAT BATUK
Sememangnya batuk merupakan sakit yang tidak akan berhenti selagi puncanya tidak dirawati. Tambah pula dengan musim batuk dan wabak Covid-19 yang masih tidak menunjukkan tanda-tanda untuk berhenti pula, makinlah risau! Oleh itu, terdapat beberapa jenis ubat batuk yang anda boleh standby di rumah dan hanya boleh dibeli di farmasi atau klinik sahaja. Jom tengok perkongsian dari pakar ini. Semoga bermanfaat!

Baca juga: Doktor Kongsi Petua Hilangkan Batuk & Kahak Guna 2 Bahan, Tak Payah Minum Ubat Batuk!
4 JENIS UBAT BATUK WAJIB STANDBY SEMASA MUSIM COVID-19
1.TUSSIDEX FORTE LINCTUS
-Untuk hentikan batuk kering dan sangat sesuai untuk pesakit kencing manis kerana tiada gula.

2.COUGH-EN LINCTUS
-Untuk hentikan batuk kering, hidung berair dan tersumbat. Bukan itu sahaja, sesuai juga untuk mata berair dan gatal.

3.UPHADYL FORTE
-Untuk hilangkan batuk berkahak, cairkan dan keluarkan kahak.Bukan itu sahaja, ia dapat melegakan tekak, selesema dan alergik.

4.MUCOLIX ELIXIR
-Untuk batuk berkahak, cairkan kahak supaya senang dikeluarkan.

Bukan itu sahaja, penting untuk anda tahu bahawa ada pelbagai lagi jenis ubat di klinik dan farmasi selain 4 jenis di atas. Anda boleh dapatkan pandangan dari pakar atau ahli farmasi terlebih dahulu ya!

 @4mirsaid
Musim covid, musim hujan ni boleh standby ubat batuk dekat rumah.
 ♬ Nafas Cinta – Khai Bahar & Aina Abdul

Sumber: Tiktok @4mirsaid


Hati-Hati! 14 Produk Ubat Batuk Di Malaysia Ini Dibatalkan Pendaftaran, Mengandungi Pholcodine

Nampaknya ramai dalam kalangan kita yang mengalami batuk-batuk sejak kebelakangan ini bukan? Mungkin telah masuk ‘musim batuk’ kerana perubahan cuaca panas. Oleh itu, anda amat disarankan untuk bersedia dengan beberapa jenis ubat batuk supaya sakit tersebut tidak berlarutan.
Namun, terbaharu, pihak berkuasa kawalan dadah kebangsaan telah menarik 14 produk ubat batuk yang dikhuatiri memberi efek negatif kepada orang ramai. Awas! Hati-hati sebelum nak beli ubat batuk tu ya!

14 JENIS UBAT BATUK PHOLCODINE DIBATALKAN PENDAFTARAN

Pihak berkuasa kawalan dadah kebangsaan telah membatalkan pendaftaran 14 produk mengandungi pholcodine di Malaysia. Pholcodine ialah ubat batuk opioid yang bertindak terutamanya dengan menekan refleks batuk dalam sistem saraf pusat.

Manakala Agent Penghalang Neuromuskular (NMBAs) adalah bahan yang digunakan sebagai pra pembedahan untuk merehatkan otot otot.

Data yang ada menunjukkan bahawa penggunaan pholcodine dalam 12 bulan sebelum pembedahan, adalah faktor risiko untuk kejadian alahan serius dengan penggunaan Agen Penghalang Neuromuskular.
Setelah mempertimbangkan bahawa tiada langkah meminimumkan risiko yang sesuai boleh diambil bagi mengurangkan risiko ini dan tidak mungkin untuk mengenal pasti populasi pesakit yang mendapat manfaat pholcodine melebihi risikonya, maka keputusan telah diambil untuk menarik balik ubat yang mengandungi pholcodine daripada pasaran.

Ramai nampaknya pernah guna produk-produk ini. Tarik balik khusus pada produk dalam gambar ya. Produk lain masih boleh guna. Sebagai contoh Difflam seperti di dalam gambar sahaja yang ditarik balik. Difflam lain masih selamat digunakan.
Sumber: Public Health Malaysia


Rasa Ada Benda Bergerak Bawah Kulit, Rupanya Dah Kena Jangkitan Parasit Cacing!

Sebut sahaja mengenai ubat cacing, pasti ramai dalam kalangan kita yang fikir hanya kanak-kanak yang memerlukan ubat ini. Ternyata anda salah! Hal ini kerana, ramai dalam kalangan orang dewasa juga mudah untuk mendapat jangkitan cacing jika kurang menjaga kebersihan khususnya tangan dan kaki.
Mungkin anda pernah rasa macam ada benda bergerak-gerak di bawah kulit kaki dan kadang-kadang gatal kan? Ini bermakna pengambilan ubat cacing adalah perlu bagi mematikan jangkitan parasit cacing bernama Cutaneus Larva Migrants. Ada yang sampai boleh nampak parasit tersebut di bawah kulit, takut!

Baca juga: AWAS! Ini 7 Tanda Anda Mengalami Sakit Buah Pinggang Yang Tidak Disangka-Sangka
MAKAN UBAT CACING KALAU RASA ADA BENDA BERGERAK-GERAK BAWAH KULIT

“Ada benda bergerak gerak di bawah kulit… rupa rupanya..”

Seorang wanita datang ke klinik dengan gejala gatal di kaki selama seminggu. Bermacam macam jenis krim dan petua telah dilakukan, namun gejala gatal tidak juga kurang.
Pada waktu malam, wanita ini terasa seperti ada sesuatu yang bergerak gerak di bawah kulitnya. Pertanyaan lanjut mendapati wanita ini hobinya adalah berkebun. Pemeriksaan klinikal dilakukan dan doktor mengesahkan ia adalah jangkitan parasit cacing yang dinamakan sebagai Cutaneus Larva Migrants.
1.Cutaneus – permukaan bawah kulit
2.Larva – peringkat fasa tumbesaran cacing
3.Migrants – bergerak, merayap
Bagaimana ia berlaku?
Kemungkinan besar jangkitan berlaku semasa beliau sedang berkebun dan tanah kebunnya ada cacing jenis Ancylostoma caninum iaitu cacing kait yang biasa terdapat dalam usus haiwan peliharaan seperti kucing dan anjing. Pengajaran:
– Pastikan haiwan peliharaan anda diberi ubat cacing secara berkala.
– Jika berkebun pakailah sarung tangan. Jika ke pantai, pakailah pelapik kaki/ kasut.

Rawatan
Biasanya cacing boleh mati dengan sendiri selepas 5-6 minggu, tetapi gejala gatal tak boleh tahan lah. Nak rawat tidak susah, hanya makan ubat cacing, matilah cacing itu. Jadi selepas dapat rawatan, wanita tersebut pun pulih dari jangkitan CML.
*Jangan lupa makan ubat cacing ya!
Sumber: Public Health


9 Jenis & Fungsi Supplemen Yang Ada Di Pasaran, Pilih Betul-Betul Sebelum Beli!

“Banyaknya jenis vitamin dekat pasaran ni, yang mana satu fungsi yang patut beli ni. Pening!”
Vitamin atau supplemen merupakan makanan tambahan yang boleh diambil untuk menaikkan lagi taraf kesihatan badan. Mungkin anda sudah terbiasa dengan Vitamin C tetapi ada banyak lagi jenis dan fungsi vitamin yang anda tak tahu!

Ternyata, setiap jenis supplemen ini diperlukan oleh badan pada waktu tertentu dan salah satunya untuk mengekalkan kulit yang cantik serta perjalanan darah yang sihat. Kalau pening tak tahu nak pilih yang mana, jom kita tengok jenis-jenisnya sebelum beli.
Baca juga: Jom Amalkan Omega 3 Fish Oil, Ada 9 Kebaikan Anda Boleh Dapat Khususnya Wanita

9 JENIS VITAMIN YANG ANDA KENA TAHU SEBELUM BELI, ADA PELBAGAI FUNGSI
1) BlackMores Odourless Fish Oil 1000

Blackmores Odourless Fish Oil 1000 merupakan vitamin minyak ikan dengan kualiti terbaik. Setiap kapsul mengandung 300 mg omega-3. Omega-3 baik untuk tubuh menjaga kesihatan jantung, mata, dan otak.
2) BlackMores CELERY 7000

Untuk melegakan sakit-sakit sendi dan badan.
3) BlackMores Bio Zinc Plus

Kelebihan untuk sihatkan rambut cantikkan kuku dan kulit.
4) BlackMores Evening Primrose Oil

Kelebihan untuk stabilkan kitaran haid dan menjaga kesihatan kulit, merawat rambut kering dan sihatkan kuku.
5) BlackMores Grape Seed Forte

-Tinggi dengan vitamin E
-Melembapkan kulit
-Menegangkan dan menganjalkan kulit
–Merangsang penghasilan kolegen
6) BlackMores CoQ1O

Kelebihan mengekalkan kesihatan jantung, saluran darah.
7) BlackMores Multivitamin + Mineral

Kelebihan – Menambahkan stamina, meningkatkan sistem imunisasi, kuat sistem saraf dan mencantik kan kulit.
8) BlackMores Executive B

Kelebihan mengurangkan stress dan keletihan!
9) BlackMores Pregnancy & Breast-Feeding Formula

Kelebihan- Acid Folic, Tinggi Kalsium, Zat Besi, Tinggi DHA.
*Selamat pilih dan membeli!
Sumber: Twitter @MySantaiTV


Perbezaan 4 Jenis Yogurt Yang Paling Biasa Dijual Di Pasaran. Nak Diet Kena Tahu

Akhir-akhir ini nampaknya makin ramai nak cuba diet dan ubah cara pemakanan. Dalam nak diet tu, biasanya yogurt akan dimasukkan ke dalam salah satu senarai wajib beli. Boleh buat salad dressing, boleh buat overnight oat, atau boleh juga dimakan begitu saja. Selain itu, ada juga mak-mak yang gemar bagi bayi makan yogurt oleh kerana komposisi nutriennya yang baik.
Umumnya, yogurt mengandungi sumber protein kalsium dan probiotik yang bagus untuk pencernaan. Tapi sekarang ni dah macam-macam jenis yogurt yang ada dekat rak pasaraya sampai keliru nak pilih yang mana, kan?

Jadi jom ketahui lebih lanjut tentang 4 jenis yogurt yang paling biasa kita jumpa di pasaran dan apa beza setiapnya.
Perbezaan 4 Jenis Yogurt Yang Paling Biasa Dijual Di Pasaran Malaysia
1. Natural / Plain Yogurt
Natural atau plain yogurt adalah yogurt kosong yang tidak ditambah sebarang perasa. Oleh sebab itu, yogurt jenis ini adalah pilihan yang paling sering digunakan dalam masakan sama ada jenis pencuci mulut, kek atau lauk-pauk.

Kadangkala, plain yogurt ini juga dilabel dengan perkataan whole milk atau full fat yogurt.

Jangan takut dengan tulisan fat atau lemak pada yogurt jenis ini kerana kajian mendapati lemak yang terdapat dalam yogurt jenis ini adalah lemak sihat dan bukanlah jenis lemak tepu.
Salah satu kebaikan yogurt jenis ini ialah ia jarang ditambah dengan sebarang pemekat atau bahan tambahan yang digunakan dalam low fat atau non fat yogurt. Oleh sebab itu, yogurt jenis ini sesuai untuk diberikan kepada bayi atau anak kecil sebagai makanan tambahan.
Tips: Anda boleh mengolah rasa natural / plain yogurt dengan menggunakan buah-buahan segar seperti strawberry, pisang, mangga dan sebagainya untuk mendapatkan tekstur dan rasa yang lebih sedap!

2. Low Fat Yogurt / Non Fat Yogurt
Yogurt jenis ini biasanya menjadi pilihan ramai kerana labelnya yang terang-terang tertulis non-fat atau low-fat. Tapi tahukah anda apa sebenarnya maksud di sebalik label ini?
Menurut aboutyogurt.com, yogurt yang diperbuat daripada whole milk memiliki sekurang-kurangnya 3.25% lemak. Low-fat yogurt pula diperbuat daripada susurendah lemak dengan kandungan lemak antara 2% hingga 0% lemak. Sementara itu, non-fat yogurt pula diperbuat daripada susu skim dan memiliki kurang daripada 0.5% lemak.
Wah, adakah ini bermaksud yogurt jenis ini lebih sihat? Tidak juga. Menurut BusinessInsider.com, yogurt jenis ini biasanya akan ditambahkan dengan lebih banyak bahan penstabil / pemekat di samping gula atau bahan pemanis seperti corn syrup, fructose bagi menjadikan rasanya sedap. Ini kerana, dengan membuang kandungan lemak daripada yogurt, tekstur yogurt akan berubah dan rasanya menjadi kurang enak. Selain itu, ia juga mungkin dicampur dengan krim, buttermilk, atau susu skim bagi mendapatkan tekstur yang ideal agar dapat dijual di pasaran.
Tips: Apabila memilih low-fat atau non-fat yogurt, pastikan anda membaca ramuannya dengan teliti sebelum membeli. Lebih pendek senarai bahannya, lebih baik.

3. Greek Yogurt
Greek yogurt sememangnya makin popular, terutamanya di kalangan anda yang health conscious atau mereka yang tengah diet. Rasanya agak masam berbanding yogurt biasa dan ia memiliki tekstur yang lebih kental.
Jadi, kenapa ia menjadi pilihan ramai sejak akhir-akhir ini? Ini kerana, Greek yogurt memiliki kandungan protein hampir 2 kali ganda dan kurang laktosa / gula di dalamnya.
Menurut LiveStrong.com, proses pembuatan Greek yogurt ini disaring 3 kali berbanding yogurt biasa yang mengalami 2 kali penyaringan. Sisa cairannya (whey) dibuang dalam proses tersebut lalu menjadikan Greek yogurt lebih kental dan tinggi kandungan proteinnya. Maksudnya memang tepatlah pilihan orang yang tengah diet untuk makan yogurt jenis ini kerana nilai kalorinya juga lebih rendah ( sebab kurang gula dan karbbohidrat). Maka, tak hairanlah harganya juga lebih mahal!
Tips: Selain dimakan dengan buah-buahan, ia juga sesuai dijadikan sos dalam sandwich atau salad anda.

4. Yogurt Berperisa
Yogurt berperisa buah-buahan seperti mangga, strawberry, pic, dan kiwi memang sedap dimakan begitu saja. Ia juga biasa didatangkan dalam bekas yang kecil dan mudah dinikmati di mana-mana. Ada yang jenis low-fat, non-fat, atau jenis yang biasa.
Namun begitu, kebanyakan yogurt berperisa ini memiliki tinggi kandungan gula atau pemanis walaupun ianya versi low-fat atau non-fat. Apa yang perlu anda faham, manfaat yogurt adalah lebih baik sekiranya ia kurang mengalami proses pengolahan sama ada dari segi rasa mahupun tekstur.
Tips: Jika anda salah seorang penggemar yogurt jenis ini, salah satu tips yang boleh anda lakukan adalah dengan mencampurkan yogurt berperisa dengan plain yogurt untuk mengurangkan rasa manisnya dan menambah nutrisinya. Bahagikan semula kepada 2 portion – 1 portion untuk anda makan dan simpankan 1 portion untuk dinikmati kemudian.

Jadi, Mana Yang Paling Bagus?
Memang banyak jenama yogurt yang boleh didapati sama ada keluaran Malaysia ataupun luar negara. Setiapnya memiliki kandungan nutrien yang hampir sama berdasarkan label-label di atas.
Apapun, cara menikmati yogurt yang terbaik adalah

memilih yang plain / tanpa perasa
perasakan dengan buah-buahan sebenar
mengambil dalam kuantiti sederhana

Jangan lupa, periksa dulu label pada setiap pek yogurt bagi memastikan kandungan nutrisinya. Yang penting, pelbagaikan juga hidangan harian anda dengan nutrisi dalam piramid makanan dan amalkan juga cara memasak yang sihat seperti mengukus.


Jepun Cipta ‘Pocket Toilet,’ Boleh Lipat, Simpan & Guna Ketika Kecemasan

Jepun memang terkenal dengan ciptaan-ciptaan teknologi dan produk yang memberikan manfaat kepada rakyat di negara matahari terbit itu. Dari sekelumit perkara sehingga sebesar perkara.
Jadi tidak hairanlah, jika pakar-pakar di negara tersebut mampu mencipta tandas kecil yang boleh disimpan dan dilipat di dalam beg serta dibawa ke mana-mana sahaja. Macam mana nak guna? Jom ikuti perkongsian di bawah.

Baca juga: Yatim Piatu & Kerja Sebagai Guard Pada Usia 14 Tahun, Pelajar Ini Terima Anugerah
JEPUN CIPTA ‘POCKET TOILET,’ BOLEH LIPAT, SIMPAN & GUNA KETIKA KECEMASAN
Ni pocketoilet. Bagus juga yang ni, toilet paling kecik di dunia. Founder dia dapat ilham masa tengok mangsa Taufan Hagibis 2019 yang terpaksa tunggu lama nak guna tandas – pocketoilet.com.

Pocketoilet? Konsep pocketoilet ni seakan sama seperti “echiketto bukuro” yang saya pernah kongsikan sebelum ni.

Gambar kiri: Ni size pocketoilet memang besar tapak tangan je – pocketoilet.com. Gambar kanan: Ni cara nak guna pocketoilet – Mainichi.
“Echiketto Bukuro” atau bermaksud ”Bag Etika” adalah beg plastik khas yang direka untuk digunakan bagi tujuan membuang air kecil / besar pada waktu kecemasan seperti terperangkap dalam kesesakan jalan raya, waktu berkhemah dalam hutan dan sebagainya.
Terpaksa censored sikit gambar haha. Orang besar, budak kecik, semua boleh guna. Kapasiti yang ni 600cc & cara guna Echiketto Bukuro.
Menariknya, echiketto bukuro ini direka khas supaya bau dari “bahan buangan” tersebut tidak tersebar keluar dari plastik echiketto bukuro tu untuk jangka masa tertentu, ada yang boleh tahan sehingga 1 minggu.
Saiznya yang kecil dan kompak pun menjadikan ianya mudah untuk dibawa ke mana-mana.
Saya tak pasti siapa yang cipta echiketto bukuro ni, tapi samada echiketto bukuro atau pocketoilet, dua-dua sangat membantu terutama masa kecemasan. Jadi tak rugi kalau ada kan?
Gambar: Unknown / Zunita Ramli.
Ni pula toilet emergency yang orang jepun ni cipta untuk kegunaan mangsa-mangsa kalau ada bencana alam ke apa. Diperbuat dari kadbod keras yang boleh tahan berat sampai 200kg.
Lubang tandas tu katanya terus ke open manhole. Jepun ni negara yang kerap berlaku bencana alam menjadikan rakyat dia proaktif cipta benda kann.
#CatatanZunitaDiJepun
JEPUN CIPTA TANDAS DALAM POKET – KOSMO!
Pocketoilet hanya sebesar tapak tangan dan boleh disimpan di dalam poket seluar. – Kokenawa Inc. / Kosmo
Minggu lalu, portal Kosmo melaporkan sebuah syarikat Jepun, Kokenawa Inc., mencipta tandas paling kecil di dunia yang boleh dibawa ke mana-mana, malah boleh disimpan di dalam poket seluar seperti laporan laman Oddity Central.
Pengasas syarikat tersebut, Yoshinori Kokenawa, mendapat inspirasi pada 2019 ketika menjadi sukarelawan di bandar Nagano yang terjejas akibat Taufan Hagibis. Maka, terhasilnya idea untuk mencipta produk yang dinamakan Pocketoilet.
Kokenawa menyedari perkara utama yang dihadapi oleh orang ramai ketika itu adalah kesulitan sewaktu menggunakan tandas kerana perlu beratur panjang.
“Meskipun berjalan dengan pantas untuk sampai ke tandas, orang ramai terpaksa beratur sehingga 30 minit atau lebih lama untuk menggunakan tandas. Jadi, saya mahu lakukan sesuatu untuk mengatasi masalah ini,” katanya.
PANJANG 7CM & LEBAR 6.5CM, KECIL BETUL!
Pada Disember 2020, syarikat Kokenawa melancarkan Pocketoilet yang boleh dimuatkan di dalam poket seluar dengan saiz sepanjang 7 sentimeter (sm) dan lebar 6.5 sm.
Pocketoilet terdiri daripada beg yang diperbuat daripada gentian khas, tahan lama dan satu paket bahan pembeku dan boleh dipasang pada mangkuk tandas atau tong sampah untuk digunakan.
Beberapa ujian yang dijalankan oleh syarikat Kokenawa mendapati bahawa hampir tiada bau yang dihasilkan oleh beg tersebut apabila ia dibiarkan di dalam tempat tertutup selama seminggu dengan keadaan berisi najis.
“Ia juga boleh disimpan di dalam beg tangan wanita, jadi kami berharap pembeli boleh membawanya walau ke mana-mana sahaja,” ujar Kokenawa.
Sumber: Facebook Zunita Ramli / Kosmo


Setiap Kali Muncul Mesti Sakit, Ini Punca Sebenar Jerawat Dalam Telinga

Jerawat adalah isu yang sering dialami oleh remaja. Kebiasaannya jerawat timbul di bahagian muka atau bahagian berminyak. Jarang sekali dengar jerawat dalam telinga tapi sekali ia timbul, memang rasa menyakitkan.
Ramai tertanya punca jerawat timbul di telinga kerana kesakitannya yang melampau di bahagian itu. Jerawat itu pula muncul pada waktu yang tak dijangkakan, menyebabkan ramai yang tidak bersedia dengannya. Jadi, jom ikuti perkongsian penulis mengenai punca jerawat dalam telinga!

Baca juga: Suka Korek Telinga Guna Besi, Gegedang Telinga Pecah & Bocor!
PUNCA JERAWAT DALAM TELINGA
1. Jangkitan Akibat Menindik Telinga

Iritasi disebabkan oleh tindikan boleh menyebabkan pembentukan benjolan kecil atau bengkak pada cuping telinga atau dalam salurang telinga, di sebelah kawasan tindikan. Komponen utama jangkitan adalah kotoran, wax dan minyak. Seterusnya, benjolan yang telah terbentuk boleh berkembang menjadi jerawat atau bisul dan menyakitkan seseorang.
2. Tidak Menjaga Kebersihan

Untuk pengetahuan anda, salur telinga adalah bahagian sensitif dan tidak boleh dicucuk menggunakan pin, pencungkil gigi atau sebarang objek yang tajam. Ini kerana ia boleh mengakibatkan jangkitan.
Bukan itu sahaja, kalau nak tahu tangan serta rambut yang tidak dicuci dan fon telinga kotor boleh membawa bakteria berbahaya masuk ke dalam telinga. Oleh itu, ia akan tumbuh dan menyebabkan jerawat. Malah, iritasi daripada bahan fon telinga juga mampu menyebabkan benjolan di telinga seseorang.
3. Benjolan Keloid
Benjolan tisu berserabut terjadi di kawasan kecederaan dan kelihatan seperti parut. Ia dipanggil keloid dan biasanya nampak berhampiran tindikan telinga. Jadi, jika nak menyingkirkannya, anda perlu dapatkan nasihat perubatan.
4. Otitis Externa

Kebiasaannya dikenali sebagai telinga perenang. Penyakit ini terjadi akibat berenang di dalam air yang tidak bersih. Justeru itu, bakteria yang terdapat dalam air  akan menyebabkan jangkitan pada telinga luar dan dalam saluran telinga.
Selain itu, sebab lain untuk penyakit ini adalah menggaru telinga menggunakan objek yang tidak bersih atau ada objek kecil tersepit di dalam telinga.
5. Perubahan Hormon
Untuk pengetahuan anda, perubahan hormon dalam badan juga boleh menyebabkan pembentukan zits, terutamanya dalam kalangan wanita.
6. Punca-punca Lain
Tahukah anda masalah kesihatan kronik seperti kanser juga boleh menyebabkan jerawat dan benjolan di telinga. Ini kerana sel-sel kanser boleh menjadi malignanti atau benigni.
Sila dapatkan rawatan daripada pakar dermatologi jika benjolan di telinga tidak sembuh dalam masa seminggu atau lebih dan yang pastinya kelihatan berbeza daripada jerawat biasa.
Jadi dah tahu kan punca jerawat dalam telinga? Jaga setiap bahagian tubuh yang telah dikurniakan  agar jerawat tidak timbul di bahagian yang tidak sepatutnya. Semoga Bermanfaat!

Sumber: Stylecraze


Jerebu Dijangka Lebih Buruk, Semua Sekolah Awam & Swasta Di Selangor Ditutup 2 Hari

Berikutan dengan tahap kualiti udara negara yang semakin teruk akibat jerebu, semua sekolah awam dan swasta di negeri Selangor diarahkan tutup bermula hari ini( Khamis) hingga Jumaat berikutan cuaca berjerebu yang dijangka berterusan sehingga minggu depan.
Bukan sahaja di Selangor, sekolah di sekitar Kuala Lumpur, Putrajaya dan Pulau Pinang juga diarahkan untuk tutup.

Laporan Keseluruhan Penutupan Sekolah Akibat Jerebu

Menerusi Berita Harian, Dato’ Setiausaha Kerajaan Negeri Selangor merangkap Pengerusi Jawatankuasa Pengurusan Bantuan dan Bencana Negeri Selangor, Dato’ Mohd Amin Ahmad Ahya berkata, langkah penutupan ini diambil berdasarkan kenyataan media yang dikeluarkan oleh Jabatan Meteorologi Malaysia.

Mereka juga turut memaklumkan bahawa jerebu yang melanda negara semakin teruk dan dijangka akan berterusan sehingga minggu hadapan.

Sehubungan itu, Jawatankuasa Pengurusan Bantuan dan Bencana Selangor dengan ini mengarahkan semua sekolah awam dan swasta di dalam Selangor ditutup bagi sesi persekolahan mulai 19 September (Khamis) sehingga 20 September (Jumaat).
Maklumkan kepada sekolah dan ibu bapa

Tambahnya lagi, Jabatan Pendidikan Selangor dan Pejabat Pendidikan Daerah (PPD) perlu memaklumkan kepada pihak sekolah dan ibu bapa berhubung arahan penutupan itu dengan segera.
Pendedahan terhadap jerebu yang berpanjangan akan meningkatkan risiko terhadap kesihatan, terutama kepada golongan berisiko tinggi seperti kanak-kanak, warga emas, pesakit jantung dan paru-paru serta wanita mengandung.
Berhubung dengan isu ini, Kementerian Pendidikan Malaysia (KPM) telah mengeluarkan kenyataan media mengenai arahan penutupan semua sekolah di bawah Jabatan Pendidikan Negeri Selangor, Wilayah Persekutuan Kuala Lumpur, Wilayah Persekutuan Putrajaya dan Pulau Pinang selama dua hari bermula hari ini (Khamis) dan esok (Jumaat).

Penutupan sementara sekolah adalah untuk memastikan tahap kesihatan murid tidak terjejas.

10 bacaan IPU #jerebu terburuk setakat jam 5 petang, 18 Sept 2019 pic.twitter.com/D6zSkaStDI
— Berita Harian (@bharianmy) September 18, 2019

Sumber : KPM, Berita Harian


Jihan Muse Kongsi Petua Hilangkan Batuk, Selesema & Kahak Anak Guna Bawang Putih

Ramai yang sudah mengetahui bahawa pengacara, pelawak dan pelakon terkenal tanahair yang bernama Jihan Muse telah melahirkan seorang anak lelaki yang comel sekali. Ternyata, sejak bergelar seorang ibu, Jihan banyak menyelami segala tips dan panduan parenting kerena beliau tidak menggunakan khidmat pengasuh untuk menjaga anaknya. Salah satu tips yang digunapakai oleh Jihan apabila anaknya mengalami batuk dan selesema adalah dengan menggunakan bawang putih. Jom kita cuba juga!

TAJUK: Petua hilang batuk, selsema, kahak. .

Kaedahnya :
Bakar 2 ulas bawang putih. Campur 2 sudu olive oil. Ganyang bawang putih sehingga sebati rasa ini rasaku. Lepas tu sapu kat dada, blkg badan & tapak kaki baby. Boleh simpan 2-3hari ni.

Share apa petua & cara korang pula. Mungkin boleh cuba dan lebih mujarab. Lain org lain caranya. Kita bawak berbincang, kongsi pengalaman & ilmu memasing.

ORANG RAMAI JUGA TURUT BERKONGSI TIPS

*Jadi, anda pun boleh cuba salah satu tips yang digunakan oleh Jihan Muse ini juga ya!
Sumber : Jihanmuse


Jika Anak Berkhatan Alami Bengkak Yang Sakit, Elak Beri Makanan Risiko Keradangan Macam Ini..

Salah satu cara merawat sakit keradangan (inflammatory) adalah dengan mengelakkan diri dari makanan dan minuman yang mengandungi bahan ‘inflammatory food’. Hal ini kerana, ia akan melambatkan lagi proses pemulihan.
Melalui perkongsian dari Puan Ainini Zainal, tempat dikhatan memang normal ia akan bengkak tapi yang normal adalah bengkak yang tidak sakit. Sekiranya anak yang berkhatan mengalami sakit keradangan, elakkan dari kandungan bahan seperti di bawah. Semoga bermanfaat!

Baca juga: Rupanya Ini Makanan Yang Bagus Untuk Beri Anak Lepas Berkhatan
RAWAT KERADANGAN DENGAN ELAKKAN ‘INFLAMMATORY FOOD’

Bagi elak bengkak yang sakit (tempat dikhatan memang normal akan bengkak, tapi yang normal adalah bengkak yang TIDAK SAKIT), perlu elak inflammation.

Cara jauhi inflammation (keradangan), salah satunya adalah elakkan INFLAMMATORY FOOD seperti junk/fast/highly processed food.
Elak beri anak makanan dan minuman mengandungi GULA PUTIH, MSG, GANDUM, PEWARNA atau PERASA TIRUAN ketika ANAK TIDAK SIHAT kerana akan memburukkan lagi keadaan.
ELAK BERI MAKANAN & MINUMAN YANG MENGANDUNGI BAHAN INI:

1. GULA PUTIH
Makanan dan minuman tinggi gula.
2. MSG DARIPADA

Kiub Masakan komersial.
Kicap.
Nugget.
Sosej.
Burger komersial.
Fastfood.
Junkfood.

3. GLUTEN
Biasanya gandum seperti roti, biskut dan kek.
4. MAKANAN BEWARNA-WARNI BERPEWARNA TIRUAN

JANGAN AMBIL INFLAMMATORY FOOD, PROSES PEMULIHAN AKAN TERGANGGU
Semua yang disebutkan di atas adalah antara makanan pencetus keradangan. Bila badan tak sihat dan sedang berada pada fasa inflammed, kita ambil pula inflammatory food, keadaan akan jadi lebih teruk healing process juga terganggu.
Bila badan dalam fasa keradangan, luka pada bahagian khatan juga affected. Bengkak, sakit, yang mengalami luka saja yang tahu.
Jangan sekali-kali marah anak menangis sakit. Kita perlu bantu dengan cara elak makanan makanan ini. Jika benar tak dapat nak elak terus, sekurang-kurangnya ketika sakit atau ketika anak dalam tempoh healing ini, tinggalkan.

Besar sangat kesannya, bila kita cuba perlahan-lahan ubat gaya pemakanan. Walaupun hari lain ambil juga, kita tetap usaha cuba elak bila perlu. Ini waktu yang memang perlu elak jika mahu luka cepat sembuh.
Usaha kita, sikit-sikit, tak mustahil boleh jadi asbab kesihatan yang lebih baik.
Pada masa yang sama, jika tak usaha langsung kurangkan, selalu ambil dan tak cuba ditinggalkan langsung, sikit-sikit yang semakin membukit. Menjadi bukit dan toksin pada badan.
Yang sihat jika ambil berlebihan pun boleh mudarat. Bayangkan diambil setiap hari tanpa jemu.
Semoga cepat sembuh.
Sumber: Facebook Ainini Zainal


Jika Bayi Tercekik – Apa Perlu Buat?

Pernah berlaku atau tidak, dimana anak kita terkecik makanan seperti bebola ikan, tulang, susu, anggur, bubur bahkan biji rambutan? Mungkin juga bukan makanan, tetapi yang lebih berbahaya seperti duit syiling dan skru?
Satu video di Facebook telah dikongsikan oleh Dr Noor Azizah Tahir, seorang Doktor Pakar Perubatan Keluarga di Klinik Dr Azizah.

Beliau berkongsi video cara untuk menyelamatkan nyawa bayi lemas akibat tercekik. Mengimbau kisah lama, 19 tahun yang lalu anak kandung beliau sendiri tercekik duit syiling satu sen yang dijumpainya dibawah permaidani semasa merangkak di rumah kenalan.
Beliau teringat, teknik inilah yang menyelamatkan anaknya. Selepas pukulan ketiga, duit syiling itu keluar dari mulut. Sekarang, bayi itu ada di cover photo Facebook beliau, sambil tersengih hensem!

Berikut caption tulisan beliau tanpa edit:

* VIDEO 2 minit YG MUNGKIN MYELAMATKN BAYI Anda!”
CARA untuk MENYELAMATkan NYAWA bayi lemas TERCEKIK!
19 tahun yang lalu anak saya sendiri tercekik duit syiling satu sen yang dijumpainya dibawah karpet semasa merangkak di rumah kenalan saya.
SKILL ini menyelamatkannya! saya “smack/pukul blkg” dadanya . dan selepas pukulan yang ketiga…”PLUP! keluar duit syiling tu”
alhamdulilLah, skrg bayi tu ada kat gambar cover foto fb saya! tersengih hensem!

INGAT ! ketuk 5 blkg periksa mulut, tekan 5 hdpn periksa mulut, ulang tiga cycle, jerit panggil bantuan, ulang 5 blkg 5 depan sampai bayi lega /bantuan dtg..
MAKE SURE BIBIK anda juga tgok VIDEO ni! Queen’s English laa tapi…
* credit British First Aid
#firstaid
#anaksakit
#lemas


Jika Berlaku Kecederaan, Perlu Tuam Dengan Air Panas Atau Pek Ais? Ini Penjelasan Doktor

“Aduhh.. sakitnya terseliuh kaki ni…tapi.. patut tuam ke tekup dengan pek ais..?”
Bagi mereka yang kerap melakukan aktiviti lasak, pastinya sering terdedah dengan kecederaan seperti terjatuh atau terseliuh. Tapi, kerap juga kita tak pasti apabila berlakunya kecederaan, perlukah tuam dengan air panas atau tekup saja dengan pek ais batu? Jadi, ini penerangan doktor tentang rawatan mana lebih sesuai dengan keadaan cedera itu.

KECEDERAAN: TUAM DENGAN AIR PANAS ATAU PEK AIS?

Selalu saja ada kekeliruan di kalangan para pelatih First Aid ketika saya mengajar mereka menangani kecederaan. Mungkin pengetahuan mereka yang lama tidak digilap, hanya mengingati pengetahuan ketika menyertai Persatuan Bulan Sabit Merah atau St John Ambulance dua puluh tahun yang lalu.

Saya tidak menyalahkan mereka kerana mereka hanya sesekali berjumpa dengan kemalangan dan kecederaan. Saya pula setiap hari dihantar pesakit yang cedera kemalangan ketika beriadah/sukan atau kemalangan jalan raya.

“Doktor, bila harus kita gunakan pek ais dan bila pula kita boleh tuam dengan air panas?” Itulah soalan yang sering ditanya dan saya telah bersiap sedia dengan jawapan.
MEMBEZAKAN KECEDERAAN ACUTE DAN CHRONIC

Pesakit yang mengalami kecederaan itu selalu mengadu kesakitan pada sendi atau bahagian badan mereka. Dengan bertanya kepada mereka sama ada ianya kecederaan baru atau kecederaan lama, ia sebenarnya dapat membantu saya merawat mereka. Kecederaan acute adalah kecederaan baru yang berlaku secara tiba-tiba. Kesakitannya digambarkan seperti menyucuk-nyucuk. Terdapat kesan radang pada kecederaan itu.
Tanda-tanda radang pada kecederaan acute adalah sakit, bengkak, kulit menjadi merah dan rasa hangat bila disentuh. Kebanyakannya disebabkan oleh kecederaan hentakan atau trauma seperti terjatuh di padang atau berlanggar sesama pemain bola. Kecederaan yang disebabkan oleh kemalangan jalanraya adalah lebih parah.
Kecederaan chronic pula ialah kecederaan lama yang berulang. Pesakit mungkin pernah mengalami kecederaan dulu, dan ianya berulang semula ketika beriadah atau bersukan atau ketika mengangkat benda berat. Ianya berlaku apabila kecedaraan acute yang tidak dirawat dengan sempurna.
MERAWAT DENGAN PEK AIS

Kecederaan acute seharusnya dirawat dengan menggunakan pek ais. Ianya akan mengurangkan sakit dan lebam. Ais adalah mempunyai ciri vaso-constrictor yag menyebabkan saluran darah menjadi mengecut dan secara tidak langsung mengurang bengkak dan pendarahan dalaman.
Caranya ialah dengan menuamkan ais yang dibalut dengan tuala nipis pada bahagian yang cedera selama 10-15 minit. Kemudian angkat. Biarkan kulit menjadi suhu persekitaran semula. Kemudian tuam untuk kali kedua dan ketiga dan seterusnya. Boleh tuamkan bahagian yang cedera itu untuk beberapa hari menggunakan ais.

Rawatan menggunakan pek ais juga membantu bagi kecederaan chronic (overuse injuries) jika ianya kecederan baru di tempat yang sama. Sebagai contoh seorang atlet yang mempunyai masalah kecederaan lutut yang lama. Ketika itu dia berlari dan tercedera semula. Kecederaan ini mesti dirawat. Namun rawatan menggunakan pek ais tidak membantu kesakitan chronic sebelum terjadi kecederaan.
RAWATAN DENGAN MENUAM AIR PANAS

Rawatan ini dilakukan dengan cara menuamkan menggunakan tuala basah. Haba biasanya digunakan untuk kecederaan chronic yang tidak bengkak dan tiada radang. Sebagai contoh sakit sendi pada lutut atau bahu, sakit pinggang atau sakit otot perut atau peha.

Atlet yang mempunyai kecederaan chronic bolehlah menggunakan rawatan sebegini sebelum melakukan exercise untuk meningkatkan regangan elasticity pada sendi dengan menggalakkan pengaliran darah. Jangan gunakan rawatan ini selepas melakukan latihan/exercise. Selepas latihan, rawatan menggunakan ais adalah cara yang terbaik.
Rawatan sebegini juga membantu merehatkan otot yang kejang (muscle spasm). Tuamlah selama 15-20 minit dan gunakan lapik di antara penuam dengan kulit untuk mengelakkan daripada kulit terbakar. Jika kecederaan itu serius, bawalah berjumpa doktor apabila ianya melebihi 48 jam.

Sumber: Dr Zubaidi Hj Ahmad


Jimat, Balkisyh Saran Ibu Bapa Guna Kain Lampin Untuk Anak

Berikutan melandanya wabak pandemik yang dilihat semakin merisaukan, ramai dalam kalangan kita yang sudah mula terjejas dari segi ekonomi. Rakyat sudah mula meminta bantuan bukan sahaja kepada NGO-NGO yang berkaitan malah turut disuarakan kepada sartis tanahair.
Salah seorangnya adalah pelakon Balkisyh di mana dia memberitahu ramai orang tampil meminta bantuan tidak kira dari segi wang atau bekalan barang asas.

RAMAI PERLU BANTUAN, SARAN MASYARAKAT GUNA LAMPIN UNTUK SEMENTARA WAKTU

Saya dapat maklumat terlalu ramai yang perlukan pampers untuk anak-anak mereka sejak saya upload di Instagram baru-baru ini. Saya dah berbincang dan berikan maklumat mereka yang memerlukan kepada beberapa NGO. Alhamdulillah ada di antara mereka yang telah dibantu. Cuma yang menjadi kebimbangannya, bantuan pampers ini mungkin tak akan dapat secara kerap sebab terlalu ramai yang memerlukannya dan tambahan juga ramai orang yang dah terputus bekalan makanan dan barangan asas.

Menurut Balkiysh, badan kebajikan termasuk pertubuhan badan bukan kerajaan (NGO) tidak dapat membekalkan lampin pakai buang itu secukupnya buat mereka yang memerlukan. Ini kerana, masih ada ramai individu yang sudah terputus bekalan makanan dan barangan asas. Oleh itu, dana peruntukan yang diperoleh oleh pihaknya itu akan diutamakan kepada mereka yang amat memerlukan barangan asas dan makanan.

Di samping itu, Balkisyh turut memberi cadangan agar masyarakat kembali menggunakan lampin kain atau napkin yang dibasuh dan dipakai semula selepas dibersihkan. Ujar Balkisyh, kaedah ini boleh digunakan untuk sementara waktu sehingga ekonomi dan pendapatan individu berkenaan kembali stabil. Mengimbas semula kenangan semasa kecil, Balkisyh memberitahu bahawa ibunya juga menggunakan lampin kain untuk mereka adik beradik semasa kecil.
Bagi menjamin keperluan anak-anak, saya cadangkan kita kembali kepada zaman dahulu atau #backtonature iaitu menggunakan lampin atau napkin. Memang zaman sekarang ianya dianggap remeh dan kotor tapi masa kecil saya pun guna napkin ni. Saya berasal daripada keluarga yang susah dan adik-adik saya hingga yang bongsu pun guna napkin nie.
Kalau saya ada baby pun, saya sendiri akan buat kaedah ini supaya dapat saving memandangkan saya pun dah hilang pendapatan. Biarlah orang nak kata apa pun, asalkan saya boleh terus melangsungkan kehidupan yang tak tahu sampai bila boleh bertahan. Pitih dah makin surut bohh. Kerja tak ada.
JIMAT, BACK TO NATURE
Di akhir posting tersebut, Balkisyh berharap kaedah lama ini sedikit sebanyak boleh membantu mereka yang telah kehabisan lampin pakai buang. Bukan itu sahaja, pendapatnya turut mendapat persetujuan dari orang ramai yang menganggap inilah masanya untuk kita berjimat.

Sumber: Balkisyh Semundur Khan


Jimat RM 200, Apa Kata Anda DIY ‘Repair’ Mesin Basuh Dengan Mudah. Sejam Dah Siap!

Bila mesin basuh atau apa sahaja peralatan di dalam rumah yang mengalami kerosakan, mesti serabut pula nak hantar ke kedai. Bukan itu saja, kos ‘repair’ pun mahal juga ikut kepada harga pasaran pembaikan barangan elektrik sekarang. Jadi, cara paling jimat untuk menyelesaikan masalah ini adalah dengan memperbaiki secara DIY. Tapi, tak pandai nak buat sendiri macam mana? Haa, jom kita ikut cara dan panduan dari saudara ini, mesti menjadi dan jimat la sikit!
http://www.washercare.co.uk/

PENGALAMAN ‘REPAIR’ MESIN BASUH SENDIRI
Nak share sikit pengalaman betulkan sendiri mesin basuh rosak. Mesin basuh ni hadiah Kakchik masa baru kahwin dulu. So far, jarang ada problem tapi kali ni ada problem air masuk slow sangat pulak. Kalau hantar kedai mau dekat dua ratus juga agaknya, silap2 lebih. Tu belum masuk nak pikul benda alah ni pergi kedai pulak. Padahal, kos beli barang baru tiga puluh ringgit je dekat Jalan Pasar, Pudu.
AMARAN! JANGAN LUPA CABUT SOKET DAN TUTUP PILI AIR SEBELUM MULA!
1. Lepas cabut soket elektrik dan tutup pili air, baru buka hos air dekat belakang ni. Kalau tak nak mandi sambil kena karan lah.

www.facebook.com/mazuan.lin

2. Lepas cabut hos, guna playar tirus cabut filter yang ada dalam sambungan hos tu. Disarankan jangan cungkil dengan pisau atau skru driver takut patah.

3. Kadang-kadang air tak boleh masuk sebab filter ni dah tersumbat. Try cuci dengan air paip dan berus. Lepas tu, pasang balik. Kekadang terus ok tapi kalau masih sama slow maknanya inlet water valve dah rosak.

4. Buka skru panel atas mesin basuh. Mesin basuh aku kena buka kiri dan kanan skru.

5. Cari benda inlet water valve dan buka soket letrik. Lain mesin basuh mungkin lain rupa valvenya terutama kalau kain masuk ikut depan. Aku pakai mesin basuh LG. Kalau tak silap toshiba pun pakai valve yang sama.

6. Inilah rupa benda yang korang kena bongkar keluar. Benda ni tak berskru pada body so aku tarik keluar aje. Check la dulu korang punya kot ada skru.

7. Ni rupa lepas dicabut. Valve tu bersambung dengan skru ke kotak air ni. So, kena la bukak skru tu.
www.facebook.com/mazuan.lin
8. Ni rupa inlet water valve tu lepas dah diceraikan dari kotak. Bawak benda ni pergi kedai spare part. Harganya dalam rm30 saja. Pasang balik kesemua benda yang dicabut tadi ikut susunan terbalik.

9. Hos air jangan lupa sambung pulak.

10. Wallaa! Lalu air pun mulai deras mengalir cemerlang sebening embun. Jimat RM200.
www.facebook.com/mazuan.lin
VIDEO DEMONSTRASI

machine
*Selamat mencuba jika mesin basuh mengalami kerosakkan nanti ya!
Sumber: Mazuan Lin


Jimat Servis Kereta Sampai RM 80 dengan Lim Tayar Tu!

Lebih banyak jimat, lebih untung! Siapa yang tak nak jimat duit kan? Lebih-lebih lagi dalam situasi ekonomi yang tak berapa stabil sekarang ni.
Admin nak berkongsi berita baik buat anda semua ni sebab sekarang anda boleh mendapat RM30 cashback dengan berbelanja minimum sebanyak RM300. Ditambah pula jika anda menerima bantuan ePenjana, anda dapat lagi tambahan RM50! Total penjimatan sebanyak RM80. Menarikkan?

Ikuti 6 langkah dibawah untuk #cashback berbaloi ini!
1. Semak sama ada anda layak menerima bantuan ePenjana menerusi Touch N Go eWallet ataupun boleh ikuti langkah untuk pendaftaran di sini: https://www.tngdigital.com.my/epenjana

2. Servis kenderaan anda di cawangan Lim Tayar : https://limtayar.com.my/?location

3. Semasa membuat pembayaran, tunjukkan baucar tersebut menerusi aplikasi e-wallet Touch N Go
4. Pelanggan membuat bayaran menerusi Touch N Go e-wallet.
5. Pelanggan menerima #CashBack daripada Touch N Go (selewat-lewatnya dalam masa 3 hari)
*Bergantung kepada terma dan syarat.  Tawaran ini sah daripada 31 Julai sehingga 30 September 2020.
Untuk maklumat lanjut, sila layari https://limtayar.com.my/kitajagakita/#12


Jiran Tak Berhati Perut, Biar Air Basuh Baju & Pinggan Mengalir Macam Longkang!

Hidup berjiran ini memang agak menguji fizikal dan minda. Bila tinggal di kawasan perumahan tidak kira di bandar atau di kampung, ada sahaja gelagat jiran yang mencuit hati dan ada juga yang menyakitkan hati. Seperti kisah yang dikongsikan ini apabila jiran saudara ini membiarkan kawasan rumah seperti longkang! Sudah ditegur banyak kali masih seperti itu juga, tiada tindakan diambil. Macam-macam….
Baca juga: Anak Tak Sengaja Order 100 Mangkuk Mi, Duit Ayah Lesap RM866!

‘JIRAN TAK BERHATI PERUT’

Seperti perkongsian seorang lelaki dikenali sebagai Man Tem di kumpalan Facebook Rembau Macam-Macam Ado tampil menceritakan nasibnya menerima jiran yang disifatkan tidak berhati perut dan mementingkan diri. Lelaki ini mendakwa, jirannya hanya membiarkan air basuhan daripada rumahnya mengalir terus ke depan rumah. Bahkan, lelaki ini turut berkongsi beberapa foto sebagai bukti kepada orang ramai.

Bila dapat jiran yang tidak berhati perut. Mementingkan diri sendiri .
Air basuhan dari rumahnya dibiarkan menggalir hingga ke depan rumah dan ada kalanya hingga memasuki ke dalam kawasan.

Mengulas lebih lanjut, lelaki ini cuba menegurnya dengan sebaik mungkin namun, jawapan yang diberikan menyakitkan hati. Jiran oh jiran!
Bayangkan air basuhan baju pinggan mangkuk ayun. Seangkatan dengannya. Sudah ditegur secara terhormat tapi jawapan dia boleh mendatangkan marah. Nanti kena jual lah plak!!
JALAN SAMPAI JADI LONGKANG!
Menjengah ke ruangan komen, rata-rata netizen memberi pandangan supaya lelaki ini membuat laporan kepada pihak berkuasa dan ada juga yang turut memberikan solusi bagi menyelesaikan masalah tersebut.

Sumber: Man Tem via Rembau Macam-Macam Ado


Jiran Hina Arwah Suami, Wanita Ini Sanggup Bina Tembok 10 Meter!

Biasalah dalam kehidupan berjiran, pasti akan ada perselisihan faham bukan? Seperti apa yang berlaku di Indonesia ini apabila jiran sanggup membina tembok setinggi 10 meter selepas bergaduh dengan jiran. Teruk sangat perselisihan faham tu!
Baca juga: Kucing Jiran Berak Merata, Pemilik Kucing Boleh Didenda RM1000!

JIRAN HINA ARWAH SUAMI, JIRAN BINA TEMBOK 10 METER

Memetik laporan Regional Kompas, tembok yang berketinggian 2 hingga 3 meter itu dibina di atas tanah milik Sunarsih dan ianya bertujuan untuk menghalang jirannya, Sutikah melalui kawasan tersebut yang juga merupakan satu-satunya laluan untuk ke jalan raya.

Menurut Sunarsih, sebelum ini dia tidak menutupi jalan di atas tanahnya itu kerana mahu memudahkan jiran sekeliling menggunakan laluan tersebut. Tetapi selepas berlakunya pertengkaran dengan Sutikah, dia nekad untuk menutup laluan tersebut. Akibatnya, ianya menyukarkan Sutikah untuk keluar masuk rumah.

Puan Sutikah dan Sunarsih sudah berpuluh tahun hidup berjiran dan sering bergaduh. Kedua-duanya sudah tidak bersuami dan komunikasi menjadi kurang baik.
TAK TAHAN DENGAN KATA-KATA KESAT JIRAN

Menurut Sunarsih, dia tidak tahan dengan kata-kata kesat yang dilemparkah Sutikah terhadap dirinya dan arwah suami. Lebih menyakitkan hati apabila Sutikah tergamak menyumpah seranah suami Sunarsih yang baru meninggal dunia dengan mengatakan lelaki itu sudah mereput di dalam tanah.
Suami saya yang sudah meninggal pernah dihina membusuk di neraka.
Susulan itu, Ketua Kampung Mejobo bersama pihak polis berusaha menangani masalah tersebut dengan mempertemukan kedua-duanya. Namun, Sunarsih berkeras tidak mahu meruntuhkan tembok itu tetapi dia akan membuka sebahagian tembok selama dua hari untuk memudahkan Sutikah mengangkat barangnya untuk pindah di rumah saudaranya di Kudus.
Menurut sumber, Sutikah yang merupakan warga emas menangis apabila terpaksa melangkah keluar dari kediamannya. Selepas selesai semuanya, Sunarsih akan menutup kembali tembok tersebut.
Sumber: Regional Kompas, Tribunnews